04:24 16 Октябрь 2018 Наср 399\nҚўнонбой дала-даштларни кезишни хуш кўрадиган одам эди. Дўсту ёронларини кўргани қўшни овулларга тез-тез қатнаб турарди. Бир гал у Қарқарага борадиган бўлди. Масофа йироқ, отда ўн икки соатлик йўл. Ота-бола отга миниб, саман йўрғанинг бошини Қарқарага буришди. От ўзига таниш сўқмоққа тушиб олгач, Қўнонбой тизгинни қўйиб юборди. Офтоб эндигина бош кўтараётган, ҳад-ҳудудсиз саҳро узра ўзининг олтин ранг ёғдуларини сочаётган палла. Қўнонбой кенгликларга боқиб, бирдан дўмбира чертгиси келди. Хуржунидан дўмбирасини олиб, бироз ғадир бармоқлари билан уни черта бошлади. Куй оҳанглари бўшлиқ узра ёйилиб кетди. У шу қадар берилиб чалардики, ўзининг қаерда кетаётганини ҳам унутиб қўйганди. Куй тобора авжига минарди. У ҳозир чалаётган наво аввалгиларига ўхшамасди. Дўмбира булбул мисол нола қиларди. Ўзининг тилида, шу пайтгача ҳеч кимга айтмаган ва пинҳон сақлаб келган ички изтиробларини фош қилиб ташламоқчи бўлгандек фарёд соларди, дарди дунёсидан бўзларди.\nМусиқа авжига чиққан сайин Абайнинг ҳам кўз ўнгида сирли дунё жонланди. Дилида ширин ором уйғонди. Танаси қуш мисоли енгиллашиб, қанот қоқиб кенгликлар узра парвоз қилгиси келди. Танасига кириб олган руҳ уни ўз қанотларида олиб юргандек бўлди. Дили яйраб, шодликлари ичига сиғмай қийқириб, қўшиқ айтгиси келди. Оҳ, нақадар бахтли онлар... Абай ўзини қўлга ола билмади. Унинг мустар қалбидан қўшиқ отилиб чиқди. Овозини қўйиб юборди. Шу ондаёқ жарангдор ва хуш овоз саҳро узра таралиб кетди. Қўнонбой эса боласининг овозидан завқи-шавқи тошиб, дўмбирасини яна ҳам қаттиқроқ чертар, ора-сира “Баракалла”, деб ўғлини олқишлаб қўярди. Куй кетидан куй, қўшиқ кетидан қўшиқ уланиб борарди.\nТўғри сўзлик ўланим, ўзинг кўркам,\nМайли, татимаса ҳам сўйла бардам,\nРозиман, мингдан бири тушунса ҳам...\nҚўнонбой ҳаётида илк бор ўғлининг овози бу қадар ёқимли эканлигини билди. Унинг ўзи халқ ижодиётидан яхшигина хабардор бўлса-да, Абайнинг бу қадар жўшиб қўшиқ айтганини илк бор тинглаши эди. Гоҳида “Наҳотки куйлаётган менинг Абайим бўлса”, деб боласига қараб ҳам қўярди. Қайдан келди бу илҳом? Ким унинг дилига солмоқда буни? Буни ҳеч ким, ҳатто ўзи ҳам айтиб беролмасди.\nКуй тинса, Абай қўшиқ айтишни бас қилади, деб чўчирди. Ўша пайтда айни баҳорнинг бошланиши эди. Ерлардан қор кетган, осмонда кумуш булутлар оралаб, кишига завқ бериб довон ошиб, қанотини қоқиб, саҳро ҳавосидан яйраб учаётган қушлар еру-кўкка баҳор келганидан хабар бериб, сайраб ўтишарди. Нам ерлардан бўй чўзган ўт-ўланлар қаддини тиклаб, майин эпкинда чайқалиб, олам узра ўзининг хушбўй ифорини сочарди. Ёнбағирликларда лолалар товланарди. Абай чўғдек қип-қизил гулларни севарди, ялангоёқ чопқиллаб, қучоқ-қучоқ лолалар терарди. Ҳозир кўнгли шуни тусади... Бироз юришгач, қўй-қўзиларини яйловларга олиб чиққан одамлар, қўшда ер ҳайдаётган деҳқонлар кўринди. Қарши томондан эса юк ортилган туяларини ҳайдаб келаётган савдогарлар ўтишарди... Абай кўнглида мавж ураётган туйғуларини қўшиқ қилиб куйларди.\nЕр – она, қуёш – ота, нури жаҳон,\nУлар шу тариқа бири куйлаб, иккинчиси думбира чертиб анча масофани юриб қўйганларини билишмади. Қуёш қиёмга келганини, тушлик пайти бўлганини билиб, отларга дам бергилари келиб, навбатдаги довонга чиққанда тўхташди. Эгардан тушиб, хуржунни олиб, отларни ўтлоққа ҳайдаб, ўзлари майсалар устига намат тўшаб ўтиришди. Нон ва эт олиб дастурхонга қўйишди.\n- Ўғлим, сени кўп ўланларни ёд билишингни билмас эканман. Ҳақиқий оқин бўлиб етишибсан. Овозингга кўз тегмасин. Бу қадар кўп ўланни хотирангда сақлаш сенинг ёшингдаги болаларда камдан-кам учрайди. Айтчи, буларни ёдлаганмисан ёки ўзинг тўқиганмисан?\nОтанинг сўзидан Абайнинг юзи қизаргандек бўлди. У табиатан мақтанишни, ўз тилида мен, деган иборани ишлатишни хуш кўрмасди. Лекин ҳозир саволга тўғри жавоб қайтариши лозимлигини англади.\n- Буларни ҳозир, от устида юриб келаётганимда ўзим тўқидим. Очиғи, дилимга Худонинг ўзи солиб турди, мен айтдим, - деди Абай ийманибгина.\n- Айтган ўланларинг мана-ман деган оқину жировчиларнинг ўланларидан қолишмайди. Буларни унутиб қўймайсанми?\n- Йўқ ота, Худо дилга солган нарсалар қалбимга муҳрланиб қолади. Куйлаган сайин миямга янгидан-янги ўланлар қуйилиб келаверади, келаверади. Айтмасам, ичим ёрилиб кетадигандек гўё.\n- Шундай бўлса-да, уйга борганингда қўлингга қоғоз-қалам олиб, ёзиб қўй. Вақти келганда ўзингга асқотиб қолар. Болалигимда овулимизда оқинлар кўп эди. Тўй-маъракаларда тонг отгунча ўлан айтиб баҳслашишарди. Бугун улар йўқ, айтган қўшиқларининг кўпи унут бўлиб кетди. Худо хоҳласа, сендан буюк оқин чиқади.\nОтасининг мақтови Абайнинг дил қулфини очиб юборди. Кўзлари киприклари остида чақнади.\n- Кечалари ҳам баъзан қулоғимга кимдир шивирлаб ўлан айтади. Шунда ўрнимдан туриб, тошфонарнинг ёруғида уларни қоғозга тушира бошлайман.\n- Анчагина ёзиб қўйгандирсан?\n- Иккита дафтар тўлди, ота.\nБу гапларни эшитиб, Қўнонбойнинг қалби қувончга тўлиб, кўзлари ёшланиб кетди. Боласини мадрасадан барвақт олиб келгани учун ўзини ўзи илк бор койиди.\n- Уйга борганимизда ўша ёзганларингни менга кўрсат, мен уларни хаттотга бериб китоб қилдираман!\n- Хўп, ота!\n- Мен ҳам сенинг ёшингда кўп ўланларни билардим. Бувинг бешикдалигимдаёқ қулоғимга қуйиб катта қилган. Кейин эса ишлар билан бўлиб ёдлаганларим хаёлимдан кўтарилиб кетган. Вақти келиб сен айтган ўланлар қозоқ халқининг мулки бўлиб қолади.\nОтасининг сўзларидан Абай мийиғида кулиб қўйди. Унинг таклифи болага маъқул келганди. Ҳозир рус тилидаги китобларни ўқиётганлигини, Пушкиннинг “Евгений Онегин” асарини қозоқ тилига ўгириб, халқига етказиш орзусида эканлигини айтгиси келди-ю, бироқ унинг табиатида мақтанчоқлик одати йўқлиги сабабли ўзини тийди. Лекин отасининг гапи ҳақ эди. У ҳам болалигида бувисидан қанчадан қанча ўланларни, лапарларни, қўшиқларни тингламади дейсиз. Бироқ ўқиш билан бўлиб, бир неча йил бувисининг бағридан йироқда юриб, уларнинг кўпи хаёлидан фаромуш бўлди. Мадрасада Навоий ва Фузулий асарларини мутолаа қилганида отасининг ҳозир айтган фикрлари чақмоқ мисоли хаёлидан ўтганди. Лекин ўқиш билан бўлиб қўли тегмаганди. Овулга қайтгандан кейин ҳам қалбининг бир четида уйғонган шеъриятга бўлган қизиқиш исён кўтарганди. Улар қуёш нурлари мисоли боланинг шуурини тиниқлаштириб, юрагида ширин ҳиссиётлар уйғотиб, кечалар оромини ўғирларди. Бундай пайтларда Абай ўзини тия олмасди. Қўлига дўмбирасини олиб, ташқарига чиқиб, тип-тиниқ осмонда чарақлаб турган юлдузларга боқиб, овозини қўйиб Парвардигор қалбига солган илоҳий сўзларни қўшиқ қилиб айтарди.\nКуй ҳам шунга монанд эди. Боя отда келишаётганда, отасининг куйларини тинглаганда ҳам шундай ҳол юз берганди. Отаси чалган куйлардан қайнаб тошган юраги шўх-шўх уриб, илоҳ томонидан миясига қуйилиб келаётган сўзлар тилига кўчганди.\nҲозир бир тишлам этни чайнаб ўтирган Абайни отасининг “Вақти келиб бу ўланлар қозоқ халқининг мулки бўлиб қолади”, деган сўзлари ўйлантириб қўйганди. Халқнинг бой мероси бўлган, асрлардан асрларга, тиллардан тилларга ўтиб келаётган ўланлар йилдан йилга камайиб бораётгани рост, улар шу пайтгача ҳеч ким томонидан ёзиб олинмаган. Илгаригидек жировчилар ҳам, оқинлар ҳам йўқ. Шундай бўлгач, отасининг айтганини қилгани маъқул.\nОта-бола яна йўлга тушишди. Кимсасиз саҳрода жим кетиб бўлармиди. Атроф-теваракнинг бетакрор гўзаллигидан жўшиб шўх-шўх ураётган юракнинг ҳаяжонини босиб бўлармиди? Шундай кенгликларда, отнинг қорнига уриб турган майсазорда, ҳув анови дўнглик ён бағридаги лолақизғалдоқлар чамандек очилиб, она табиат ҳуснига ҳусн қўшиб турган лаҳзада куйламай, дўмбира чертмай бўладими? Завқи-шавқи тошган Қўнонбой яна дўмбирасини қўлига олди. Унинг нозик пардаларини созлаб, куй бошлади. Абай тағин қўшиқ куйлади. Дўмбиранинг ўша сирли навоси, ўша илоҳий қўшиқларнинг сеҳрли товуши саҳро узра таралди. Бепоён кенгликлар, унинг бағрида офтоб тиғидан сарғайиб қолган ўт-ўланлар, тоғларнинг аллақаерида ўт ёқилган тандирнинг оғзидек алангаланиб, ҳолдан тойиб, осмонда сузиб юрган кўчкин булут парчаларини қизғиш рангга бўяб, қор босган чўққиларга ёйган шуълаларини аста йиғиштириб, уфқ ортига ёнбошлаётган қуёш, шодон чуғурлашаётган қушлар худди Абай айтаётган ўландан сеҳрлангандек эди. Она табиат бу кун қозоқ элининг дунёга берган боласи яқин кунлар ичида машҳур шоир бўлиб, миллатни дунёга танитишига гувоҳлик бераётгандек эди.


Мусибат етган хонадон аҳлига таъзия билдириш ва баъзи маросим одоблари – Дарё уз Янгиликлар\nГлавная / Маданият / Мусибат етган хонадон аҳлига таъзия билдириш ва баъзи маросим одоблари\nAnvar 26.02.2018\tМаданият Comments Off on Мусибат етган хонадон аҳлига таъзия билдириш ва баъзи маросим одоблари 2,519 Показы\nМаълумки, ҳар бир мусулмон банданинг иккинчи мусулмон биродарига нисбатан маълум ҳақ-ҳуқуқлари бор. Чунончи, Расулуллоҳ соллаллоҳу алайҳи васаллам бир ҳадиси шарифларида марҳамат қиладилар:\nАбу Ҳурайра розияллоҳу анҳудан ривоят қилинади: «Расулуллоҳ соллаллоҳу алайҳи васаллам: «Мусулмоннинг мусулмон зиммасида олтита ҳаққи бор: Қачон унга йўлиқсанг, салом бер; қачон сени (меҳмонга) чақирса, унга ижобат қил; қачон сендан маслаҳат сўраса, унга маслаҳат бер; қачон аксириб, Аллоҳга ҳамд айтса, унга ташмит* айт; қачон бетоб бўлиб қолса, уни зиёрат қил ва қачон вафот этса, унинг (жанозасига) эргаш», дедилар». Муслим ривоят қилган.\nДафн кунидан бошлаб узоғи билан уч кунга қадар аза (мотам) тутишга шариатимиз рухсат беради. У кунлари жанозага кела олмаганлар мусибат етган хонадонга ёки таъзия маросимлари учун ажратилган жойларга келиб, маййитнинг яқин қариндошларига таъзия билдириб кетишлари мумкин.\nМашҳур фатво китобларидан «Ал фатво ал Оламгирия»да (1671 бет) яна шу каби иборалар ёзилгандир: «Шу уч кун ичида маййит чиққан хонадонда овқат қилинмайди. Таъзия билдиришга келган одамларга дастурхон солинмайди, зиёфат берилмайди. Мусибат етган хонадон аҳли қайғули бир ҳолатда турганда улар учун меҳмонларга қараш, уларга ош-нон тортиш мусибат устига мусибатдир».\nҲазрати Али розияллоҳу анҳунинг биродари Жаъфар ибн Абу Толиб «Муъта» жангида шаҳид бўлганидан аҳли аёллари ниҳоятда куюниб аза тутишган. Шунда Расулуллоҳ соллаллоҳу алайҳи васаллам атрофдагиларга қараб:\n«Жаъфар оиласига таом тайёрлаб беринглар, чунки уларга машғул қилиб қўядиган нарса (яъни мусибат) етди», деб марҳамат қилганлар.\nБизларнинг яхши одатларимиздан бири шуки, мусибат етган хонадоннинг қўшнилари исрофгарчиликка йўл қўймаган ҳолда дарҳол овқат қилиб чақиришади. Бу Ислом суннатларига мувофиқ одатдир. Овқатлар мусибат етган хонадон аҳли ва узоқдан келган меҳмонлар учун чиқарилади. Зарур бўлганда хонадон аҳли ўзлари учун овқат тайёрлашлари ҳам мумкин.\nМусибатхона одобларидан яна бири шуки, у ерда овозни баланд қилиб гаплашиш, ҳазиллашиш ва кулиш яхши эмас. Зеро, аза бор жойда бу каби ишлар ҳам диний, ҳам инсонийлик жиҳатидан номақбулдир. Шунингдек, мусибат эгаларидан ҳол-аҳвол сўралганда кулиш жоиз эмас, балки мусибат Аллоҳнинг иродаси экани ва унга сабр қилиш лозимлиги ҳақида насиҳатлар қилинади.\nТаъзияни ҳар қандай тасалли бергувчи лафз билан билдирса бўлади. Лекин баъзи уламоларни айтишича, энг яхши таъзия лафзи «Аллоҳ вафот қилганларни мағфират қилиб, ўз раҳматига олган бўлсин ва сизга сабр-бардош берсин», дейишдир. Бундан бошқача ҳар ким ўзи билган лафзи билан кўнгил кўтарса ҳам бўлади. Таъзия айтишдан асосий мақсад, мусибат етганларнинг қайғуларини бироз бўлса ҳам, енгиллаштиришдир.\nҲозирги вақтда кўп тарқалган хурофий одатлардан бири шуки, пайшанбалик, якшанбалик деб худойилар қилиш ва йигирмалик, қирқлик номи билан катта-катта қозонларда ош дамлаб, кўп маҳаллалардан одам чақириб, катта маросимлар ўтказишдир. Бу ишлар шариатимиз буюрмаган одатлардан экани фиқҳ ва фатво китобларидан маълумдир. Бу ҳақда асримиз уламоларидан Шаҳобиддин ал Маржоний «Ал Барқул вамийз» деган китобларида: «Халқимиз ичида тарқалган кўп худойилар ношаръий садақалардандир, ундан на маййитга ва на хонадон соҳибига савоб бор», деб шарҳлаганлар.\nБаъзи бир мусулмон фарзандлари ҳозирги даврда Ислом таълимотларини ва шариат аҳкомларини тўғри тушунмаганлари туфайли бу маросимларни фарз ҳукми ўрнида кўриб, унга шундай катта эътибор билан қарайдиларки, гўё бутун мусулмончилик шундан иборатдир.\nМусулмонлар яхши билишлари керакки, хайр-эҳсонлар қилиш мустаҳаб амалдир. Уни шариат таълимотига мувофиқ ҳолда ўтказиш эса шартдир. Акс ҳолда ажру савобдан маҳрум бўлинади. Аммо нафақаи аҳлу аёл фарз амаллардан ҳисобланади. Шунинг учун тўй қиламан деб бола-чақанинг ризқини қийиш айни хатодир.\nБордию маҳалла ошини еганман, маҳаллага ош бермасликка номус қиламан, деб бошқалардан қарз олиб ёки олмасдан ҳам худойи қиладиган бўлса, бу айни гуноҳнинг ўзидир. Ҳозирги вақтда мусибатхонада бир эмас, бир неча марталаб худойи қилинмоқда. Бу маросимлар баъзи бир оилалар учун, хусусан, ҳозирги пайтда яна ҳам оғирроқ кечаётгани ҳаммага аён.\nБинобарин, Аллоҳ таолодан тавфиқ сўраган ҳолда қуйидаги фатвони ёзиб, мусулмон аҳолимизга тақдим этишни лозим топдик:\n1. Мусибатхоналарда пайшанбалик ва якшанбалик номи билан қилинаётган худойи маросимлари ҳеч бир диний китобларимизда буюрилмаган.\n2. Мусибат етган хонадонда муайян кунга боғламасдан ҳамда оила иқтисодига зарар етказмайдиган ҳолатда бирор марта худойи қилиб ўтказилса кифоя қилур. Уни ҳам илмий мажлис тарзида ўтказилиб, тиловати Қуръон, ҳадиси шарифлар асосида файзли мавъизалар қилинса,маросимда ҳозир бўлганларга руҳий ғизо бўлур.\n3. Шунингдек, мусулмон фарзандларимизнинг ақди никоҳи тўйлари ва ақиқа каби маросимларини ниҳоятда иқтисод ва тежамкорлик билан ўтказиш шариатимиз руҳига жуда мувофиқдир.\n4. Рамазон ва Қурбон ҳайити кунлари байрам бўлгани учун бу кунларни азага айлантирмасдан ўзига муносиб ҳолда байрам қилиб ўтказиш лозим. Марҳумларни эслаш ва руҳларига дуойи хайр қилиш жоиз. Лекин бу ҳайит байрамига таъсир кўрсатмаслиги даркор.\n5. Барча диний ва миллий маросимлар тежамкорлик билан ҳеч қандай исрофгарчиликсиз ўтказилсин. Зеро, Аллоҳ таоло Қуръони Каримда:\n«Исрофгарлар шайтоннинг биродарларидир», деб огоҳлантирган (Исро,27).\n6. Ҳар қандай муносабат билан ўтказиладиган маросимларда озодаликка, тиббий қонун-қоидаларга риоя қилинсин. Шунда «Покизалик иймон белгисидир», деган ҳадиси шарифга мувофиқ иш бўлур.\nБизнинг Ислом шариатимиз мусулмонларга ҳаргиз оғирликни раво кўрмайди. Чунки Қуръони Каримда айтилганки:\n«Динда сизларга бирор ҳараж (қийинчилик) қилмади». (Ҳаж, 78).\n«Аллоҳ ҳеч бир нафсга қўлидан келмайдиган ишларни буюрмайди» (Бақара, 286) каби Аллоҳ таолонинг сўзлари мусулмонларнинг маросимларни қийналмай ўтказишлари ва бемалол ибодат қилишлари учун айтилган илоҳий қонундир.\nАбдуллоҳ ибн Умар розияллоҳу анҳумодан ривоят қилинади: «Расулуллоҳ соллаллоҳу алайҳи васаллам: «Дунёдан ўтганларнинг яхши сифатларини эсланглар, уларнинг ёмон сифатларини айтишдан сақланинглар», деганлар.\nУшбу муборак ҳадисларнинг маъносидан ҳам аён бўлиб турибдики, вафот этган одамни эслаш учун ҳамма эмас, балки фақат уни таниган: қўни-қўшнилар, ёру биродарлар ва хеш-ақробалар йиғилиб, дуойи фотиҳа қилиб, ёд олишса, кифоядир.\nЮқорида айтганларимиз шариатимиз кўрсатмаларидан бўлиб, унга амал қилмоқ ҳар бир мусулмон учун ҳам дунёвий, ҳам ухровий манфаат ҳосил этилишига сабаб бўлур. Аммо бундай ношаръий ва беҳуда ишларга берилиб кетиш Ислом аҳкомларига итоат этмаслик ва Аллоҳга нисбатан нофармонликка олиб борур.\nПред. Янги Ҳижрий санани байрам қилиш бидъатми?\nСледующая 2018 йилда Ўзбекистонда мева ва сабзавотларни экспорт қилиш ҳажми 30 фоизга ўсади


Ҳомиладорликдан сақланиш учун қўлланадиган дори воситалари экотизимга зиён етказиши қайд этилди\n14:23 / 30.03.2016\nШвециянинг Лундс университети биология факультетида фаолият юритувчи докторант Лина Николерис ўзининг докторлик диссертациясида ҳомиладорликдан сақловчи дори воситаларидаги эстроген моддасининг сув ҳайвонларига салбий таъсир ўтказаётганини таъкидлади. Унинг олиб борган изланишлари этинилэстрадиола (EE2) гормонининг балиқлар ва уларнинг генетикасига қандай таъсир ўтказаётгани билан боғлиқ.\nЭтинилэстрадиол гормони кўплаб орал контрацептивлар таркибида бўлиб, у эстрогенлар фармокологик гуруҳига киради. ЕЕ2 эндометрий пролиферациясини чақиради, бачадоннинг ҳамда иккиламчи аёл жинсий белгиларининг ривожланишини таъминлайди, суяк тўқималарининг мустаҳкамлашда иштирок этади.\nЛина Николериснинг маълум қилишича, инсон турмуш тарзи натижасида ЕЕ2нинг ҳаттоки энг кам миқдорда атроф-муҳитга чиқинди сифатида чиқиши гидробионтларнинг (сув жонзотлари) ўзини тутишига, генетикасига таъсир кўрсатишни бошлайди. Сув жонзотларининг ем топишлари қийинлашади, насл қолдиришда муаммоларга дуч келинади. Буларнинг барчаси, докторнинг сўзларига кўра, бутун экотизим учун глобал аҳамиятга эга, хусусан балиқлар популяциясиниг буткул йўқолишига олиб келиши мумкин.\nБалиқлар инсонларга қараганда кўпроқ эстрогенларга эга, бу уларни сувдаги эстрогенларга сезувчанлигини оширади. Илмий изланишда уч хил балиқ кузатилди: булар лосось, кумжа ва плотва балиқлари бўлиб, улар иқтисодий жиҳатдан энг аҳамиятли балиқ турлари ҳисобланади.\nЛина Николерис бу ҳақида акушер-гинекологларни ҳам сўроққа тутиб, уларнинг етарли билимга эга эмасликларини аниқлади. Шунингдек, у инсоннинг атроф-муҳитга таъсири аҳамиятга молик муаммо эканини таъкидлади. Шунинг учун ҳам доктор туғилишни назорат қилишда юқоридаги омилларни ҳам инобатга олишни маслаҳат қилди.


Амстердамда тўртинчи жўнатма ҳам портлади — Sof.uz\nАмстердамда тўртинчи жўнатма ҳам портлади\n13.02 18:32 925 Жаҳон\nҲисоб бўйича ичида портловчи жиҳоз бўлган тўртинчи жўнатма Нидерландия пойтахти Амстердамда портлади.\nҚайд қилинишича, портлаш натижасида ҳосил бўлган тутундан у қабул қилиб олинган почта бўлинмасида бир киши жабрланган. Айни пайтда ҳодиса жойида тез ёрдам хизмати ва полиция ходимлари фаолият олиб боряпти.\n13 феврал, пайшанба куни худди шундай, ичида портловчи жиҳоз бўлган конверт Нидерландиянинг Лёсден шаҳрида, 12 феврал куни эса Керкрад ва Амстердамги почта бўлинмаларида қабул қилинган ва портлаб кетган эди.\nПолициянинг таъкидлашича, портловчи жиҳозлар инсон ўлимига сабаб бўлмайди, аммо жиддий шикастланишга сабаб бўлиши мумкин. Терговчиларнинг фикрича, бу ҳаракатлар ортида бир ёки бир нечта киши турибди. Аммо ҳалигача аниқ бир гумондор топилмаган.\nпортлаш Нидерландия Амстердам жўнатма\n30.03 14:45 1817 Жаҳон\n20.03 19:14 1891 Ўзбекистон\n16.03 11:36 2914\nУчтепа туманида юз берган портлаш оқибатида икки киши вафот этди (видео)\n14.03 14:27 2271 Ўзбекистон


"Рома" ўз стадионида вакцинация марказини очди / CHAMPIONAT.asia\n10:02"Сурхон" Термизда "Қизилқум"ни енгган ўйиндан ГАЛЕРЕЯ 0 09:40АПЛ. "Арсенал" - "Астон Вилла" 3:1 0 09:25Альба "Реал"га қарши ўйнаши мумкин 1 09:01Месси ПСЖ Икардини Агуэрога алмаштиришини хоҳламоқда 22 08:38Дембеле Финляндияда тиббий кўрикдан ўтади 2 08:16ПСЖ Фатига йилига 15 миллион евро тўлашга тайёр эди 3 07:53БАА чемпионати. "Шабаб Ал Аҳли" "Ал Жазира"ни мағлуб этди, Ғаниев 62 дақиқа ҳаракат қилди 3 07:28"Милан" Леау билан шартномани узайтиришга тайёр 0 07:06Хави мураббийлик фаолиятидаги 7-совринни ютди. "Ал Садд" иккинчи бор Қатар амири Кубогини қўлга киритди 8 02:01АПЛ. "Арсенал" "Эмирейтс"да ишончли ғалабани тантана қилди 6 01:15Клопп яна "Манчестер Юнайтед"нинг кўп пенальти тепишидан нолиди 28 00:58Кепа учун А Серия клуби давогарлик қилмоқда 3 00:54Голлар, пенальти ва қизиллар. "Бунёдкор" сўнгги дақиқаларда "Турон"ни ютиб кетган ўйиндан ГАЛЕРЕЯ 0 00:29"Челси" Саулни сотиб олмайди 5 00:14Дембеле келаси ҳафтада сафга қайтади 2\n"Рома" ўз стадионида вакцинация марказини очди\n23 сен 21:05\nТеглар : Стадио Олимпико"Рома"вакцина\nБу ҳақда римликлар матбуот хизмати хабар берди.\n"Рома" "Олимпико" стадионида кўчма эмлаш пунктини очди ва эмланадиганлар учун акция эълон қилди.\nЧоршанба ва пайшанба кунлари (22 ва 23 сентябрь) Рим аҳолиси коронавирусга қарши Moderna вакцинасининг биринчи ёки иккинчи дозасини олиш имкониятига эга бўлди.\nҲозирги кунда стадионда шифокорлар, ҳамширалар ва маъмурий ходимлардан иборат жамоалар ишламоқда.\nҚайд этилишича, вакцина билан эмланувчи "Рома" мухлислари жамоанинг навбатдаги уй учрашуви чиптаси хариди учун чегирмага эга бўлишади.\nОмар Моманидан карикатура: Моуриньюнинг "Рома"да ҳам муаммолари бошланди. Унинг даври ўтганми? 13\nМоуринью жамоаси биринчи марта 6 та гол ўтказиб юборди. Бу унинг мураббийлик фаолиятидаги 1008-ўйини бўлди 14\n"Рома" футболчилари қақшатқич мағлубиятдан сўнг мухлисларидан кечирим сўрашди 19\nЕКЛ. Шомуродов бир тайм майдонда ҳаракатланган ўйинда "Рома" шармандали мағлубиятга учради 72\n25 сен 13:08:17\n25 сен 13:08:07


Мирзиёев: Эскича ишлашга ҳаққимиз йўқ\n08:13 / 16.12.2016 46926\n2016 йил 15 декабрь куни халқ депутатлари Сирдарё вилояти Кенгашининг навбатдан ташқари сессияси бўлиб ўтгани ҳақида хабар қилинган эди. Унда Ўзбекистон Республикаси Президенти Шавкат Мирзиёев иштирок этиб, нутқ сўзлади, деб хабар қилмоқда ЎзА агентлиги.\nМамлакатимизнинг барча ҳудудлари каби Сирдарё вилояти ҳам изчил ривожланиб бормоқда. Биринчи Президентимиз Ислом Каримовнинг 2015 йил 9 мартдаги фармойишига мувофиқ ишлаб чиқилган 2015-2019 йилларда Гулистон шаҳрида дренаж тизимини янада такомиллаштириш, мелиоратив ҳолатини яхшилаш ва ер ости сув сатҳини камайтириш, муҳандислик-коммуникация ва ижтимоий инфратузилмани ривожлантириш дастури улкан бунёдкорлик ва ободонлаштириш ишларига асос бўлмоқда. Шаҳар ва қишлоқларда янги уй-жойлар, савдо ва хизмат кўрсатиш объектлари барпо этилмоқда.\nСирдарё иссиқлик электр станцияси, “Жиззах” эркин иқтисодий зонасининг Сирдарё филиали мамлакатимиз иқтисодиётида алоҳида ўрин тутмоқда. “Река мед фарм” ва “Гулистон медтехника” қўшма корхоналари, “Бек” бирлашмасида ишлаб чиқариш ҳажми ортмоқда. Янги кичик бизнес субъектлари ташкил этилмоқда.\nСессияда асосий эътибор Сирдарё вилоятида амалга оширилиши лозим бўлган масалаларга қаратилди.\n“Халқимиз билдирган ишончни оқлаш учун эскича услубда ишлашга ҳаққимиз йўқ. Одамлар янада яхши яшаши учун биздан катта ўзгаришлар, натижалар кутмоқда”, - деган давлатимиз раҳбари.\nВилоят иқтисодиётини ривожлантириш, экспорт салоҳиятини ошириш, туманларни субвенциядан чиқариш, янги корхоналар ташкил этиш, аҳолини иш билан таъминлаш, қишлоқ хўжалигини таркибий ўзгартириш бўйича белгиланган истиқболли лойиҳалар ижроси кўриб чиқилди.\nПрезидент кимё саноатига хорижий инвесторларни жалб этиш бўйича топшириқлар берди\nШавкат Мирзиёев ва Владимир Путин Ўзбекистондаги биринчи АЭС қурилишига старт беради


Трамп АҚШ раҳбариятидаги илк 100 кунини "мамлакат тарихидаги энг муваффақиятли кунлар" деб атади\n16:10 / 30.04.2017\nАҚШ президенти Дональд Трамп ўзининг ҳукумат тепасидаги илк юз кунини "мамлакат тарихидаги энг муваффақиятли кунлар" деб атади. У шанба куни президентликнинг илк юз кунини нишонлаб, халққа қилган мурожаатида ана шундай баёнот билан чиқди.\n"Маъмуриятимнинг илк юз куни мамлакатимиз тарихидаги энг муваффақиятли кунлар бўлганига чин дилдан ишонаман", - дея Трампнинг сўзларини етказади Fox News телеканали. "Энг асосийси, биз ишчи ўринларни қайтармоқдамиз",- деди у.\nТрамп 29 апрелни Пенсильвания штатида ўтказди. Штат пойтахти Ҳаррисбергда Трампнинг тарафдорлари намойиши бўлиб ўтди. Президент йиғилганлар олдидаги нутқини Америка оммавий ахборот воситаларини танқид қилишга бағишлаб, уларни яна ёлғончиликда айблади ва "Вашингтон ботқоғи" деб атади.\nДональд Трамп тарих Пенсильвания\nТрамп штабининг собиқ раҳбари 305 йилга қамалиши мумкин\nТрамп АҚШ бош прокурорини ишдан ҳайдамоқчи – ОАВ


Эрон ТИВ: Америка санкциялари халқаро қонун-қоидаларга зиддир | Najot.info\nЭрон ТИВ: Америка санкциялари халқаро қонун-қоидаларга зиддир\n10.06.2019 Нажот 0 коментариев Америка санкциялари,Эрон\nЭроннинг нефть-кимё саноатига нисбатан жорий этилган Америка санкциялари халқаро қонун-қоидаларга зиддир. Бу ҳақда Эрон ТИВ матбуот котиби Аббос Мусовий баёнот берди, деб ёзмоқда Anadolu.\nАввалроқ АҚШ Эроннинг энг йирик нефть-кимё ҳолдинги Persian Gulf Petrochemical Industries (PGPIC) ва унинг 39 та шўъба корхоналари ва филиалларига нисбатан санкция жорий этган эди.\nЭрон ТИВ матбуот котибининг сўзларига кўра, АҚШ президенти Дональд Трампнинг Эрон билан музокаралар олиб боришга тайёр эканлиги тўғрисидаги баёноти бир ҳафта ўтар-ўтмас бефойда эканлиги билиниб қолган.\nДипломат жаҳон ҳамжамиятини АҚШ томонидан халқаро ҳуқуқ принципларининг ошкора поймол этилаётганига муносабат билдиришга чақирган.\nУнинг сўзларига кўра, бу қадам иқтисодий терроризм намунаси ҳисобланади.\n«АҚШнинг максимал босим ўтказиш сиёсати муваффақиятсиздир, бу чорани илгари Американинг бошқа президентлари ҳам қўллашган. АҚШ ҳокимияти бу йўл билан бирор мақсадига эриша олмайди», — деган Мусовий.\nАввалроқ Эрон президенти Ҳасан Руҳоний ядро битими доирасида Эроннинг манфаатлари ҳисобга олинмаса Теҳрон кейинги 60 кун ичида уранни бойитишни қайта тиклашини таъкидлаб ўтган эди. 2015 йилда имзоланган ядровий битимга кўра Теҳрон ўзининг ядровий дастурига чекловлар жорий этиши эвазига Эронга нисбатан санкциялар бекор қилиниши назарда тутилган эди. 2016 йилнинг 16 январида Эрондан санкцияларнинг катта қисми олиб ташланган эди.\n2018 йилнинг 8 майида АҚШ президенти Дональд Трамп АҚШнинг Эрон билан ядровий битимдан чиқишини ва бу мамлакатга нисбатан янги санкцияларнинг биринчи босқичи жорий этилишини эълон қилди. Шундан сўнг Эрон ҳокимияти БМТ халқаро судига АҚШнинг бир томонлама санкциялари мамлакатлар ўртасида 1955 йилда имзоланган «Дўстлик, иқтисодий муносабатлар ва консуллик ҳуқуқлари тўғрисида»ги битимга зид эканини асос қилиб мурожаат қилган.\nАҚШ 2018 йилнинг 5 ноябрида Теҳронга нисбатан санкцияларнинг иккинчи пакетини жорий этди ва у Эроннинг энергетика, кемачилик ҳамда молиявий секторини қамраб олади. Санкции, хусусан, Эрон миллий нефть компаниясининг халқаро фаолиятини чегаралайди, халқаро молия ташкилотларига Эроннинг марказий банки ва бошқа банклари билан операциялар ўтказишни тақиқлайди.\nСанкциялар шунингдек, Эрон бандаргоҳлари, кемасозлик саноати ва денгиз ташувчиларини қамраб олади. АҚШ ғазначилиги «қора рўйхати»га Эроннинг кемачилик компаниялари ҳам киритилган.\n← Таҳдид ишга яради. Мексика мигрантларга қарши курашда АҚШга ёрдам беради\nҚочқиндаги мусулмон роҳинжаларнинг Рамазон байрами қандай ўтди? →\nТаҳдид ишга яради. Мексика мигрантларга қарши курашда АҚШга ёрдам беради\nТаҳдид ишга яради. Мексика мигрантларга қарши курашда АҚШга ёрдам беради...


Бокс бўйича жаҳон чемпиони бўлган ЖДПИ талабаси Нигина Ўктамовага "Nexia 3" автомобили совға қилинди » Sangzor.uz - Жиззах янгиликлар портали\nБокс бўйича жаҳон чемпиони бўлган ЖДПИ талабаси Нигина Ўктамовага "Nexia 3" автомобили совға қилинди\nUser 26-апр, 17:04 0 244 Спорт / Жиззах янгиликлари\nЎзбекистон бокси тарихида илк маротаба жаҳон чемпиони бўлган Нигина Ўктамовага "Nexia 3" автомобили совға қилинди.\n26 апрель куни Ўзбекистон бокс федерациясида ўзига хос тадбир ташкил этилди.\nТадбир давомида ўзбек бокси тарихида янги саҳифа очган жаҳон чемпиони Нигина Ўктамовага махсус совға - «Nexia 3» автомобили тантанали тарзда совға қилинган.\n«Ушбу кўрсатилган эътибордан бениҳоя хурсандман. Бу мамлакатимизда спортга, ҳусусан боксга қаратилаётган катта эътиборнинг самараси. Биз ёшларга ишонч билдириб, барча шароитларни яратиб бераётганликлари учун Президентимизга, Туризм ва спорт вазирлигига, Миллий олимпия қўмитаси ва албатта Ўзбекистон бокс федерациясига миннатдорчилигимни билдираман»,- дея таъкидлади Нигина Ўктамова.\nНигина Ўктамова ўзбек боксчи қизлари ичида..\nМашҳурлар хонадонида 30 кишилик тўй: бокс..\nМуроджон Аҳмадалиевга Тошкентдан 3 хонали..\nОлимпия ўйинларида бокс баҳсларини баҳолаш..\nБобоусмон Батуров Зоминда Миллий гвардия..


Самарқандда гиёҳвандлик воситалари сотувчилари ушланди\n14:31 / 07.03.2020\nТадбир давомида Самарқанд шаҳрида фуқаро “марихуана” гиёҳвандлик воситасини 200 АҚШ доллари эвазига сотаётган вақтида ушланган\n2020 йилнинг 29 февраль куни соат тахминан 13:00да Самарқанд вилояти ИИБ ходимлари томонидан махсус тадбир ўтказилган. Бу ҳақда Ўзбекистон Республикаси ИИВ ҳузуридаги Тергов департаменти хабар бермоқда.\nТадбир давомида Самарқанд шаҳри “Гўрўғли” кўчасида 50 ёшли М.А. 34,4 грамм “марихуана” гиёҳвандлик воситасини 200 АҚШ доллари эвазига сотаётган вақтида ушланган. Тадбир давомида гиёҳвандлик воситалари ашёвий далил сифатида расмийлаштириб олинган.\nАниқланишича, М.А. тахминан 60 грамм гиёҳвандлик воситасини таниши 54 ёшли Д.М.дан кейинчалик 200 АҚШ долларига сотиб беришни айтиб олган ва шу воситалардан 34,4 граммини сотишни кўзлаган.\nШу куннинг ўзида, М.А. ёрдамида ИИО ходимлари томонидан Д.М. ушланган ва ундан тадбирга жалб қилинган 200 АҚШ доллари ашёвий далил сифатида расмийлаштирилиб олинган.\nМазкур ҳолат юзасидан Самарқанд шаҳри ИИО ФМБ ҳузуридаги Тергов бўлими томонидан М.А. ва Д.М.га нисбатан Ўзбекистон Республикаси Жиноят кодексининг 273-моддаси 5-қисми билан (гиёҳвандлик воситасини кўп миқдорда ўтказиш) жиноят иши қўзғатилган.\nҚайд этилишича, дастлабки тергов ҳаракатлари давом этмоқда.\nТошкентда Malibu’дан ноодатий гиёҳвандлик воситаси топилди\nДХХ Фарғона водийсида гиёҳванд моддалар савдосига қарши тадбирлар ўтказди


Тошкент давлат энергетика университетини ташкил этиш таклиф қилинди\n09:40 / 19.07.2021\nТошкент давлат энергетика университетини ташкил этиш таклиф қилинмоқда. Тегишли петиция “Менинг фикрим” жамоавий мурожаатлар порталида эълон қилинди.\nҚайд этилишича, сўнгги йилларда янги ишлаб чиқариш объектларининг ишга туширилиши янги электр қувватларининг ташкил этилишига эҳтиёжни юзага келтирмоқда. Бу энергетика соҳаси учун билимли ва малакали мутахассисларни тайёрлаш вазифасини янада долзарб қилиб қўймоқда.\n“Маълумки, энергетика соҳаси учун кадрлар Тошкент давлат техника университетининг Энергетика факультетида ўқитилади. Сўнгги йилларда кадрларнинг билими ва савияси талаб даражасида бўлмай қолди. Юқоридаги фикрлар энергетика соҳаси учун етук мутахассисларни тайёрлаш заруратини назарда тутади. Ўзбекистон энергетика тизимидан бир неча баробар кичик бўлган қўшни Туркманистон, Қозоғистон ва Тожикистон энергетика тизимида ушбу соҳа учун малакали кадрларни тайёрлашга мўлжалланган Энергетика университетлари фаолият юритмоқда. Нафақат энергетика соҳасида, балки барча йўналишларда ҳам кадрлар асосий ҳал қилувчи куч эканлигини унутмаслигимиз керак ва асосий эътиборни тизимнинг моддий-техник базасини такомиллаштириш билан бирга, кадрларни тайёрлаш сиёсатига ҳам алоҳида қаратишимиз зарур”, деб ёзади мурожаат муаллифи.\nЮқоридагиларни инобатга олган ҳолда, Тошкент давлат техника университетининг Энергетика факультети негизида Энергетика вазирлиги ҳузурида Тошкент давлат энергетика университетини ташкил этиш таклиф қилинган.\nЗангиота туманида университет очилади\n12:04 / 17.07.2021\n«Ақлли» ҳисоблагичлар «ақлсиз» база билан келишмаганда: водийда олдиндан тўлов қилган истеъмолчиларнинг гази ўчиб қоляпти\n15:14 / 15.07.2021\n«2030 йилга бориб қайта тикланувчи электр манбалари улуши 25 фоизга етади» — энергетика вазири


БМТнинг Болалар жамғармаси ва Тожикистон ҳукуматининг “Миграция таъсири остидаги болаларни ҳимоя қилиш” лойиҳаси доирасида 3 минга яқин “кўринмас бола” аниқланган.\nМеҳнат мигрантларининг фарзандлари кўп ҳолатларда қариндошлари ва танишларининг қарамоғида қолади. Шу билан бирга бу болаларнинг мавжудлигини айрим ҳолатларда давлат ҳатто билмайди ҳам: бу болаларнинг кўпчилигида туғилганлик тўғрисидаги гувоҳнома ҳам йўқ, улар ҳеч қаерга рўйхатга қўйилмаган, улардан айримлари таълим масканларига бормайди ва ижтимоий имтиёзлардан маҳрум қилинган.\nТожикистонинг айрим минтақаларида ҳаётга татбиқ этилаётган “Миграция таъсири остидаги болаларни ҳимоя қилиш” лойиҳаси доирасида 9 ёшдан 18 ёшгача бўлган 2 минг нафар бола туғилганлик тўғрисидаги гувоҳнома олди. Яна 300га яқин ўсмирга “метрика” топшириш кутилмоқда, дея хабар беради ЮНИСЕФ вакиллари Душанбеда бўлиб ўтган конференцияда.\nТуғилганлик тўғрисидаги гувоҳнамаси йўқ болаларнинг аниқ сони маълум эмас. Ҳукумат ўз вақтида туғилганлик борасидаги гувоҳнома олиш учун ФХДЁ идораларига мурожаат қилмаган ота-оналарни айбламоқда. Ота-оналар эса мамлакатда иш топа олмаганликлари боис йилар давомида ўзга юртларда сарсон-саргардон юришларини, айрим ҳолларда фарзандлари учун гувоҳнома олишни ёддан чиқариб қўйишларини айтишади.\nБундан аввалроқ ЮНИСЕФ томонидан ўтказилган тадқиқотда, мигрантларнинг фарзандлари ота-оналаридан айрилиқдан азият чекаётганини, оилада узоқ вақт отанинг йўқлиги боланинг руҳий ҳолатига салбий таъсир кўрсатиши аниқланган эди. ЮНИСЕФ томонидан эълон қилинган Ҳисоботда таъкидланишича, кўплаб болалар ота-оналарининг миграцияси таъсири туфайли тушкунлик ва депрессияга тушиб қолади, бу айниқса қизларда яққол намоён бўлади.


Нурмат Отабеков дезинфекция туннеллари нега тўхтатилганига изоҳ берди - UzNews.uz\nНурмат Отабеков дезинфекция туннеллари нега тўхтатилганига изоҳ берди\nУнга кўра, дезинфекция воситалари вирус, замбуруғлар ва оддий бактерияларни йўқ қилишига шубҳа йўқ.\nБугун, 18 сентябрь куни АОКА ҳузуридаги штабда Коронавирусга қарши кураш штаби аъзоси Нурмат Отабеков иштирокида брифинг ўтказилди. Унда Нурмат Отабеков дезинфекция туннеллар самарасизми? Унга сарфланган маблағлар энди нима бўлади, деган саволга жавоб берди.\n“Пандемия бошида ҳар бир давлат ўзи билган усулни қўллай бошлади. Ўзбекистон ҳам, шунингдек AҚШ, Россия ва Франция каби бошқа кўплаб мамлакатлар анча вақт давомида дезинфекцион туннеллардан фойдаланди. Дезинфекция воситалари вирус, замбуруғлар ва оддий бактерияларни йўқ қилиши бўйича самарасига шубҳа бўлиши мумкин эмас.\nДезинфекция туннелларида вирусларни, шу жумладан коронавирусни ва бошқа микроорганизмларни йўқ қиладиган дезинфекцияловчи воситалардан фойдаланилади.\nМахсус республика комиссиясининг қарори билан бинолар ва бошқа иншоотларга кириш жойларида дезинфекция туннелларини ўрнатиш тўхтатилди. Ушбу қарор Жаҳон соғлиқни сақлаш ташкилотининг тавсияси билан қабул қилинди.\nОлимлар вирусологларнинг тадқиқотларига асосланиб, дезинфекция туннеллари орқали дезинфекция қилиш ўртача 5-30 сонияни ташкил этади, бу вирусларни зарарсизлантириш учун этарли эмас, деган хулосага келишди.\nБаъзи мамлакатларда, айниқса Италия, Сингапур ва Малайзияда дезинфекция туннелларидан фойдаланилмоқда.\nКоронавирус касаллигини аниқлаш, даволаш ва олдини олишга қаратилган чора-тадбирлар такомиллаштириб борилмоқда. Ўйлаймизки, вақт ўтиши билан такомиллашган ва ишлатиш учун қулай бўлган усуллар амалиётимизга кириб келади”, деган Нурмат Отабеков брифингда.\nЭслатиб ўтамиз, Республика махсус комиссияси ЖССТ тавсиясига асосланиб дезинфекция туннелларини тақиқлади. Унинг ўрнига, биноларнинг кириш кисмида ташкил қилиш учун қулай жойда тери учyн антисептик эритмалари бўлган санитайзер-диспансер қурилмалари ўрнатиш амалиёти жорий этилади.


№ 96 дан: 29.11.2017\n"Биз инсонпарварлик йулидамиз!"\nХайр-саховат ва меҳр-мурувватдан ўксик кўнгиллар равшан тортади, қалблар сурурга тўлади. Кўнгли яримни бир чимдим бўлса-да қўллаб-қувватлашса, бу меҳр нури унга куч-қувват бағишлайди. Шундай эзгу ишга бел боғлаган Ўзбекистон Қизил Ярим Ой жамияти Бухоро вилояти ташкилоти Халқаро ногиронлар кунига бағишлаб "Биз инсонпарварлик йўлидамиз!" деб номланган хайрия тадбирини ўтказди. Унда мазкур ташкилот аъзолари, мураббий-тренерлари, кўнгиллилари, унинг қарамоғига олинган ногиронлар, якка-ёлғизлар ва кам таъминланган оилалар, ҳамкор ташкилотлар, ОАВ вакиллари иштирок этишди.\nТадбирни вилоят ҳокими ўринбосари Ж.Носиров кириш сўзи билан очди ва Ўзбекистон Қизил Ярим Ой жамиятининг тарихи, асосий тамойиллари ва фаолияти, жумладан, жамиятнинг Бухоро вилояти ташкилоти олиб бораётган самарали ишлар, эришилаётган ютуқлар, тизимдаги янгиланишлар хусусида журналистларга маълумот бериб ўтди.\n— Жамият фаоллари ва кўнгиллиларини меҳр-мурувват ҳамда Қизил Хоч ва Қизил Ярим Ой Халқаро ҳаракати тамойилларига содиқ ҳолда тарбиялаш, уларни инсонпарварликка кенгроқ жалб этиш каби эзгу ишларни мақсад қилган Ўзбекистон Қизил Ярим Ой жамиятининг аҳоли орасидаги нуфузи кундан-кунга ошиб бормоқда, — деди сўзга чиққан ушбу жамият ¬Бухоро вилояти ташкилоти раи¬си Ш.Ихтиярова. — Мустақиллик шарофати билан ¬жамият ўзининг асосий вазифасини, яъни фаоллари ҳамда кўнгиллиларини инсонпарварлик фаолиятига жалб этиш каби эзгу ишларини кенг кўламда олиб бормоқда. Хайр¬ли ишларимизга кўмакдош — бошланғич ташкилотлар ва аъзолар сони ҳам ¬ортиб бораётир. Жамият зиммаси-даги вазифаларни амалга оширишда "Маҳалла" хайрия жамоат фонди, "Нуроний" ¬жам¬ғармаси, Хотин-қизлар қўмитаси ва халқ таълими ¬бошқармаси энг ишончли ижтимоий шериклар ҳи¬собланади.\nШундан сўнг Ўзбекистон Қизил Ярим Ой жамияти ҳамда ҳамкор ташкилотлар томонидан ташкилот қарамоғидаги ногиронлар, якка-ёлғизлар ва кам таъминланган оилалар аъзоларига совғалар топширилди.\n— Раҳмат сизларга, — деди мурувватдан кўнгли кўтарилган имконияти чекланган фуқаро З.Сафарова. — Ногиронлик аравачасига эга бўлиш орзуим эди. Энди ния¬тимга етдим.\nРағбатлантирилганлар орасида турган медаллар шодасини таққан ёш болакайни суҳбатга тортдик:\n— Ёлғиз онам билан яшайман, — дейди Амирбек Хидиров. — Спорт менинг ҳаётимга айланган. Мусобақаларда юқори натижаларга эришиб, шу медалларни олганман. Яқинда қитъа миқёсида бокс бўйича болалар ўртасида ўтказилган мусобақада чемпион бўлдим. Мана шу ташкилот фаоллари доимо онам ва менга ¬ёрдам бериб келишади. Байрамларда, қувончли кунларимизда хабар олиб, биз¬дан саховатларини аяшмайди. Уларга раҳмат!\nТадбир сўнгида Бухоро шаҳридаги 27-мактабгача таълим муассасаси тарбияланувчилари тайёрлаган "Эзгулик — меҳрга тенг" номли мусиқий дастур иштирокчилар эътиборига ҳавола этилди.\nТадбир доирасида жа¬миятнинг мураббий-тре¬нерларига сертификатлар топширилди. Вилоят ташкилотининг фаол кўнгиллилари ҳамда "Санитар пости" жамоаси ёшлари тақдирланди.


Ўзбекистон тартиб ва хавфсизликнинг таъминлангани кўрсаткичи бўйича МДҲ давлатлари ичида биринчи бўлди\n11:50 / 18.08.2015\n2015 йилги қонун устуворлиги индексида Ўзбекистон мамлакатда тартиб ва хавфсизликнинг таъминлангани кўрсаткичи бўйича МДҲ давлатлари ичида биринчи натижани қайд қилди. Бу ҳақда УзА хабар берган.\nХабарда таъкидланишича, Ўзбекистонда байрам тадбирлари ўтказиладиган жойлар соҳа ходимларининг алоҳида эътиборида. Нохуш ҳолатларнинг юзага келишига йўл қўймаслик, хавфсизликни таъминлаш юзасидан махсус рейдлар ўтказилмоқда. Бу жараёнда маҳаллий ҳокимликлар, жамоат ташкилотлари вакиллари, хусусан, маҳалла фуқаролар йиғинлари раислари, маҳалла посбонлари фаол иштирок этмоқда. Тадбирлар давомида аниқланаётган камчиликлар, ҳуқуқбузарликлар ўз вақтида бартараф этилмоқда.\nМаълумот учун, қонун устуворлиги индекси 2010 йилда ишлаб чиқилган бўлиб, адолат ва қонунийликнинг универсал принциплари асосига қурилади. У ҳар йили World Justice Project халқаро ноҳукумат ташкилоти томонидан эълон қилиб борилади.


26 июнь куни Yangi Nafas спорт югуриш мусобақаси бўлиб ўтади\n2022 йилнинг 26 июн куни республиканинг саккизта шаҳрида бир пайтда Ўзбекистон Ёшлар кунини ва “Олимпия куни” Халқаро спорт байрамини нишонлашга бағишланган Yangi Nafas спорт югуриш мусобақаси бўлиб ўтади. Югуриш мусобақасининг расмий шиори - Бир ватанда, бир вактда, бир хил масофага, бир мақсадда – бирга югурамиз!\n2017 йилда президент Шавкат Мирзиёевнинг ташаббуси билан ўтказилиб бошланган Ёшлар куни Ўзбекистон миллий байрамлари календаридан мустаҳкам ўрин эгаллади ва бугунги кунда мамлакатнинг деярли 60 фоиз аҳолисини бирлаштирмоқда. Ёш аудиторияни кенг қамраб олиш ва енгил атлетикага қизиқишини ошириш мақсадида бу йили илк маротаба Yangi Nafas машҳур лойиҳаси Ёшлар куни тадбирлари дастурига қўшилди. Ташаббус 2020 йилда Ўзбекистон Республикаси Енгил атлетика федерацияси томонидан, оммавий спортни ривожлантириш учун кенг кўламли спорт ҳаракати сифатида жорий этилган эди (Aral Marathon, Save Aral ва бошқалар).\nОлимпия куни – бу Олимпия ҳаракатига бағишланган анъанавий спорт байрами. Ушбу кун дунё бўйлаб нишонланадиган энг оммавий байрамлардан бири бўлиб, у Халқаро Олимпия қўмитасининг 205 та иштирокчи-мамлакати томонидан нишонланади. Жисмоний маданият ва спортга қизиқиш билдирган ҳамда соғлом турмуш тарзи ғояларини қўллаб-қувватлайдиган миллионлаб инсонлар турли хил акциялар ва мусобақаларда иштирок этади. 2022 йилда байрам «Биргаликда, бутун дунёда тинчлик бўлиши учун» - #MoveForPeace шиори остида ўтмоқда.\nYangi Nafas спорт югуриш мусобақаси ушбу йили тамоман янги форматда бўлиб ўтади. Фарғона, Наманган, Чирчиқ, Гулистон, Жиззах, Самарқанд, Шаҳрисабз ва Тошкентнинг марказий кўчалари бўйлаб бир вақтнинг ўзида 16 000 дан ортиқ инсон югуради. Югуриш мусобақасида умумий таълим ва спорт мактабларининг ўқувчилари, олийгоҳларнинг талабалари, жамоат арбоблари иштирок этади. Биринчи маротаба югуриш мусобақасининг жонли эфирда узатилиши ташкил этилади. Югуриш масофаси 3 км ни ташкил қилади. Иштирокчиларни рўйхатдан ўтказиш жараёни 06:30 да, тадбирнинг ўзи эса – 07:30 да бошланади. Масофа ғолиблари қимматбаҳо совғалар билан тақдирланади.\nТошкентда Yangi Nafas югуриш мусобақасининг старт нуқтаси бўлиб, Афросиёб ва Бешёғоч кўчаларининг кесишиш жойида жойлашган Humo Arena спорт-кўнгилочар мажмуасининг майдони ҳисобланади.\nYangi Nafas спорт югуриш пойгасида истаган ҳар бир инсон иштирок этиши мумкин. Спорт трассасининг пухта равишда тайёрланиши шунингдек имкониятлари чекланган югурувчиларнинг хавфсиз ва қулай шароитларда иштирок этиш имкониятини таъминлайди.\n«Спорт, биринчи навбатда, бу ёшлик дегани, - деб таъкидлайди Андрей Абдувалиев, Ўзбекистон Енгил атлетика федерацияси раисининг ўринбосари, - Ва бизнинг асосий тарбияланувчиларимиз ёш авлод вакилларидир. Биз, ўз тажрибамиздан ва амалиётимиздан келиб чиқиб, уларга энг яхшисини берамиз. Таъкидлаб ўтиш жоизки, енгил атлетика Ўзбекистон ёш авлодининг салоҳиятини амалга ошириш ва ривожлантириш учун энг самарали соҳалардан бири бўлиб ҳисобланади. Бундай форматдаги оммавий тадбирларнинг ўтказилиши ёшларга соғлом турмуш тарзини қўллаб-қувватлаш ва спортда ўз кучини синаб кўриш учун имконият беради».\nЮгуриш мусобақаларига ҳар бир шаҳарда малакали ҳакамлар, мураббийлар ва Енгил атлетика федерацияси томонидан тайёрланган волонтерлар жамоаси жалб қилинади. Yangi Nafas деб номланган бир вақтда югуриш мусобақаси рақслар флешмоби билан якунланади.\nYangi Nafas югуриш мусобақасининг асосий ташкилотчилари сифатида Тошкент шаҳар ҳокимияти, Олий ва ўрта махсус таълим вазирлиги, Ўзбекистон Республикаси спортни ривожлантириш вазирлиги, “Ўзбекнефтгаз” АЖ, Адлия вазирлиги, Ёшлар ишлари агентлиги, Миллий Олимпия қўмитаси ва Енгил атлетика федерацияси иштирок этади.\nКиритилди: 19:20 21.06.2022. Ўқилди: 1027 марта. Фикрлар сони: 0 та.


Пике ва рамос испания байроги остидагина бирлашадиган жужахурозлар — узбекистон — Все об Узбекистане\nПике ва рамос испания байроги остидагина бирлашадиган жужахурозлар — узбекистон\nПике ва рамос. испания байроги остидагина бирлашадиган жужахурозлар — узбекистон\n«Реал» — «Барселона» уйинига кадар хам Пике хамда Рамос уртасидаги айтишувлар давом этиб келаётганди. Mundo Deportivo нашри хакамларнинг адашишлари «Реал» фойдасига, «Барселона»нинг эса зарарига ишлаётгани хакидаги фактларни калаштириб ташлагач, бу холат янада авж олди.\nХар икки футолчи Ла лига 33-туридаги «Эль-Класико»да тукнаш келди. «Барселона»нинг 3:2 хисобидаги галабаси билан якунига етган уйиннинг 77-дакикасида бош хакам Серхио Рамосга тугридан-тугри кизил карточка курсатди.\nМайдондан чикиб кетаётганида Рамос бир нималарга ишора килди ва охирида карсак хам чалиб куйди. «Sports. ru»нинг ойдинлик киритишича, бу билан Рамос ракиби Пикега камрок гапиришни уктирмокчи булган.\nМаълумот учун, «Эль-Класико»даги кизилга кадар Рамос 77 дакика давомида бирор марта хам ракибдан тупни муваффакиятли олиб куя олмаган ва тупни эгаллаб туришни койил килмаган. Бу хам «Sports. ru» келтирган маълумотдир.\n«Биз факат хакамлик хакида гапирадиган «Барселона» эмасмиз. Кизил — нотугри карор эди, бирок биз унга хурмат билан муносабатда буламиз» — Серхио Рамос, «Реал Мадрид» аъзоси.\n«Барселона» химоячиси Пике эса шу фикрларнинг аксини айтди.\n«Бу хакикий кизил карточка — у ракибига хар иккала оёги билан ташланди. Шунчаки улар уз фойдаларига ишлаши мумкин булган карорларга урганиб колишган, бу сафар эса ундай булмади» — Херард Пике, «Барселона» аъзоси.\nРамос Пикенинг шу фикрларига карама-карши «ПСЖ»га карши жавоб уйинини эслаб утди.\n«Пике билан хеч кандай муаммо йук. Бирок хозир мендан уни кучиб куйишни сураманг. Пикенинг айтишича, «Реал» узига ён босиладиган хакамликка урганиб колган. Аслида шундай хакамликни биз «ПСЖ»га карши учрашувда кургандик» — Серхио Рамос, «Реал Мадрид» аъзоси.\nШунингдек, «Реал» етакчиси майдонни тарк этар чогида нима сабабдан карсак чалгани ва Мессига жарохат етказиш ниятида эмаслиги хакида хам айтди.\n«Мен кеч колдим. Бирок бунда ракибга жарохат етказиш ниятим йук эди. Менинг тушунчамга кура, бу кизил эмас, балки сарик карточка.\nЧетлатишдан кейинги карсагим хакамга эмас, Пикега эди. «Барселона»да футболни бошкача тушунишади ва доим хакамлар мавзуси кутарилади. Биз эса хакамликни гапирмаймиз, бу бизнинг услуб. Пикенинг муаммолари доим хакамлар билан. Хуллас, мен кандайдир булмагур нарсаларга бош котиришни истамайман, олдинда бизни шундок хам огир таквим кутиб турибди» — Серхио Рамос, «Реал Мадрид» аъзоси.


Умр дақиқалар йиғиндисидир\nАгар биз азиз умримизни ташкил қиладиган дақиқалар ҳақида мулоҳаза қилиб кўрсак, уларнинг нақадар ғанимат лаҳзалар эканлиги кўз ўнгимизда намоён бўлади:\n1.Ўтиб кетган вақт ҳеч қачон қайтмайди ва унинг ўрнини ҳам тўлдириш мумкин бўлмайди. Зеро “Вақт қилич кабидир агар сен уни кесмаган бўлсанг у сени кесибди” дейилган. Яъни агар сен вақтни хайрли амаллар билан кесмаган бўлсанг у сени хорликлар ва зоеликлар билан кесиб қўйибди. Ҳасан Басрий айтадилар: бошланаётган бирор-бир кун йўқки шундай нидо қилмаса: “ Эй одам боласи, мен янги кунман, сенинг амалинга гувоҳман, мендан фойдаланиб қол, агар ўтиб кетсам қиёмат кунигача қаймайман”\n2. Кунлар жуда тез ўтиб кетади. Бу эса инсоннинг дақиқа сайин ўткинчи дунёдан тезлик билан ўтиб кетаётганлигини англатади.\nИнсоннинг бошига иш тушган ғам ташвишли пайтларида кунлар секин ўтаётгандек туюлсада, аслида жуда тез суръатлар билан ўтаётган бўлади. Унинг жуда тез ўтиб ўтиб кетаётганлиги инсоннинг касалликлардан ва ғам ташвишлардан холий, шоду хуррам пайтларида аниқ билиниб қолади. Шоир айтганидек:\nҚисқа кунлар ғамгин пайтлар ўтмайди\nШодликларда узунлари етмайди\nОхири замон яқин қолган пайтда вақтнинг жуда тез ўтиб кетиши ҳадиси шарифларда ҳам баён қилинган:\nعن أنس بن مالك قال : قال رسول الله صلى الله عليه و سلم لا تقوم الساعة حتى يتقارب الزمان فتكون السنة كالشهر والشهر كالجمعة وتكون الجمعة كاليوم ويكون اليوم كالساعة وتكون الساعة كالضرمة بالنار سنن الترمذى\nАнас ибн Моликдан ривоят қилинади: Росулуллоҳ соллаллоҳу алайҳи васаллам: Замон яқинлашмагунича қиёмат бўлмайди, йил ойдек бўлади, ой ҳафтадек бўлади, ҳафта кундек бўлади, кун соатдек бўлади, соат тутатқи ёнгунчалик бўлиб қолади дедилар. “Сунани Термизий”да келган.\nБу ҳадиси шарифнинг шарҳида жумладан қуйдагилар айтилган: ҳадисдан ирода қилинган нарса шуки, бир вақтлар келиб ҳар бир нарсадан ҳатто замондан ҳам барака олиб қўйилади, бу қиёмат яқин қолганлигининг аломати бўлади.\n3.Умр маълум вақтгача белгилаб берилган. Дунёга келган ҳар бир инсонга унинг бу дунёда туриш муддати белгиланган, ажал деб номланадиган ўша муддат келганида унга бўйсиниб бу дунёни ташлаб кетишдан ўзга чораси қолмайди. У вақтнинг эса бугунми эртами қачон келиши инсонга номаълум. Ояти каримада айтилганки:\n“Ажаллари келган вақтида бирор соатга кетга ҳам олдинга ҳам сура олмаслар” Аъроф сураси 34-оят\nҲа, ажални ҳеч ким бирор соат ортга ҳам олдинга ҳам сура олмайди. Ўтаётган ҳар бир дақиқа, ҳар бир соат у келиши мумкин бўлган вақтдир. Ўтиб кетган кунлар эса унинг яқин қолганлигидан даракдир. Шунинг учун ўтаётган ҳар бир кун амал қилиб қолишга ва озгина умрнинг фурсатларини ғанимат билишга ундаб гўё шундай нидо қилади: “ Эй одам боласи сен кунлардан иборатсан ҳар бир кун ўтганда сенинг ҳам бир қисминг кетган бўлади. Ўзинг билмаган ҳолатда сенинг бир қисмининг ўтиб кетибдими, демак бутунлай кетишинга ҳам фурсат оз қолибди. Билгилки “Бугун амал бор ҳисоб йўқ, эртага ҳисоб бор амал йўқдир.”\n4. Вақт бу инсон эга бўлган энг нафис, энг бебаҳо нарсадир. Бу “Вақт олтиндек қимматлидир” дегани эмас, балки “Вақт олтиндан қимматлидир” деганидир. Чунки вақт бу ҳаётдир, ҳаётнинг эса олтиндан қимматли эканлиги ҳеч кимга сир эмас. Қолаверса йўқотилган олтину бойликларни яна қайта қўлга киритиш мумкин, йўқотилган вақтни эса асло қайта қўлга киритиб бўлмайди. Чунки вақт сотиб олса бўладиган нарса эмас балки инсонга фақат бир марта бериладиган имкониятдир.Али Тантовий айтадилар: бир куни шайх Жамол Қосимий кераксиз нарсалар билан вақтларини зое қилаётган йигитларнинг ёнларидан ўтаётиб афсус билан: Эҳ қани энди вақт сотилганида албатта шуларнинг вақтларини сотиб олган бўлардим деб айтган эканлар.\n5. Энг бебаҳо неъматнинг қадрига етмайдиганлар кўпчиликни ташкил этадилар. Вақт шунчалик қиммат ва бебаҳо бўлишига қарамасдан кўпчилик инсонлар унинг бу қийматини ҳис этмайдилар, улар бу онгсизликлари натижасида ундан фойдаланиб қолиш учун эмас балки уни зое қилиб йўқотиш учун мусобақалашадилар. Бундай “мусобақачилар” унинг бебаҳо улушидан маҳрум инсонлардир. Бу ҳақда ҳадиси шарифда қуйдагича баён қилинган:\nعَنْ ابْنِ عَبَّاسٍ رَضِيَ اللَّهُ عَنْهُمَا قَالَ قَالَ النَّبِيُّ نِعْمَتَانِ مَغْبُونٌ فِيهِمَا كَثِيرٌ مِنْ النَّاسِ الصِّحَّةُ وَالْفَرَاغُ\n“ Ибн Аббос розияллоҳу анҳумодан ривоят қилинади: Набий соллаллоҳу алайҳи васаллам дедилар: Икки неъмат борки кўп инсонлар улардан маҳрумдирлар. (Улар) Соғломлик ва бўш вақтдир.” Бухорий ривояти\nБу ҳадиснинг шарҳида қуйдагилар айтилган: Инсон гоҳида соғлом бўлсада, оғир меҳнат билан банд бўлганлиги сабабли фазилатли амалларни ўзлаштириш учун фурсат топа олмайди. Гоҳида эса оғир меҳнатлардан фориғ бўлсада унинг соғлиги йўқ бўлади. Агар иккаласи ҳам бир инсонда жам бўлса-ю, бироқ ўша инсон вақтни ғанимат билиб фазилатларга эришиб қолишга ҳаракат қилмасдан дангасалик қиладиган бўлса унинг ана шу дангасалиги улардаги улушдан маҳрумликдир. Зеро ушбу дунёдаги ҳар хил тўсиқларга тўла ва унинг устига қисқа умрдан имкон қадар фойдаланиб қолмасдан беҳуда ўтказиб юборишлик энг қимматли улушдан бенасиб қолишликдир.


Опубликовано: 15/03/2020 Рубрика: шахсий ривожланиш\nБизнинг ҳар бир ҳаракатимизни шуурий онгимиздаги дастурлар белгилаб беради. Агар шуурий онгимизда ўзига бўлган ишончсизлик дастури ёзилган бўлса, биз уни янгисига алмаштиришимиз керак. Қайта дастурлаш эса сўзлар ва тимсоллар ёрдамида амалга оширилади.\nШуурий онг нима?\nБиз шуурий онг деб таржима қилганимиз рус тилида “подсознание” дейилади. Бу сўзни ўзбек тилига таржима қилишда “онг ости”, “ғайриихтиёрий онг”, “ботиний онг”, “шуурий онг” каби турли кўринишларидан фойдаланилади. Бу қўлланмада “шуурий онг” жумласи олинди.\nҲамма ҳам шуурий онг ҳақида маълумотга эга эмас. Шунинг учун бир оз тушунча бериб ўтмоқчиман. Инсонда шуурий онг ва онг мавжуд. Шуурий онг ва онг нима эканлигини яхши тушуниб олишда бизга уйқу ёрдам беради. Сиз уйқудалик вақтингизда Сизнинг онгингиз бўлган қисмингиз ўчган бўлади. Сиз энди ота ҳам, она ҳам, бола ҳам, талаба ҳам, бошлиқ ҳам, бува ҳам эмассиз. Уйқуда сиз худдики кичик ўлимни бошдан кечираётган бўласиз. Қаттиқ уйқуда сизнинг “Мен”ингиз мавжуд бўлмайди. Шуурий онгингиз эса мавжуд бўлишда давом этаётган бўлади. Шуурий онгингиз сиздаги 600 триллиондан иборат тўқималарингизни, иммун, эндокринолог, юрак қон-томир тизимларингизни ва бутун организмингизни бошқараётган бўлади. Бу китобдан асосий мақсад Сизга ўз шуурий онгингизни бошқаришни ўргатишдир. Ишонинг, бу унчалик қийин иш эмас.\nШуурий онг ва онгнинг фарқли жиҳатлари\nСизга шуурий онгингиз олдида онгингиз арзимас даражада кичик эканлигини аниқ тушунтириб бераман. Бизнинг она эримизни ва кичик нўхат донини тасаввур қилинг. Солиштирганда бу нўхат дони мисоли Сизнинг онгингиз, Сизнинг “Мен”ингиз, унга нисбатан ниҳоятда йирик бўлган она еримиз эса шуурий онгимиздир.\nБуни яхши тушунмаган кўпчилик бутун этиборини кичик нўхатдек келадиган онгига қаратади, гўёки бу билан нўхат донаси орқали бутун ерни бошқараман деб ўйлайди ва қаттиқ адашади. Натижада шуурий онгининг жуда катта имкониятларига эътибор беришмайди. Бунга эса йўл қўйиб бўлмайди. Тасаввур қилинг ҳайдовчисиз катта тезликда кетаётган юк машинасини. У билан албатта фалокат юз беради. Катта кучни назорациз қолдириб бўлмайди. Ўз катта кучини қандай бошқаришни билмаган кўпчиликнинг англанмаган ҳаёти албатта фалокат билан якун топади.\nШуурий онгни бошқариш мумкинми?\nШуурий онгни бошқаришнинг энг самарали усули уни керакли эҳтиёж учун дастурлашдир.\nШуурий онгни қайта дастурлаш деганда ундаги ўзига бўлган ишончсизлик, қўрқоқлик, ожизлик ва инсондаги бошқа салбий жиҳатларни намоён қилувчи зарарли дастурларни ўчириб ташлаб уларнинг ўрнига жасорат, мардлик, ўзига бўлган мустаҳкам ишонч ва бошқа кўплаб янги ижобий дастурларни ёзиш тушунилади.\nШуурий онгни қайта дастурлаш усуллари\nКўпчиликда “Шуурий онгни дастурлаш” деган жумла хавотир уйғотиши мумкин. Ҳеч қандай хавотирга ўрин йўқ. Шу пайтгача Сизни ўзингиздан сўрамасдан ота-онангиз, жамият, атрофингиздаги муҳит зарарли сифатларга дастурлаб келишган. Агар дастурлашни ўз зиммангизга олиб янги, фойдали сифатлар билан шуурий онгингизни дастурламас экансиз унда бу ишни Сизнинг ўрнингизга бошқалар (яқинларингиз, жамият, оммавий ахборот воситалари, атрофингиздаги муҳит) қилишади. Бунда уларга Сизнинг нима исташингизнинг умуман аҳамияти йўқ.\nШуурий онгингизни ўзингизга бўлган мустаҳкам ишончга дастурлашни қуйидаги ўта самарали усуллар билан амалга ошириш мумкин:\n— оммавий жасоратга оид тарихий воқеалар ҳақида ўқиш, филмлар кўриш;\n— образларни алмаштириш (трансформация қилиш) усули;\n— Шичко усули;\nКеласи мақолаларда ушбу усуллар ҳақида батафсил тўхталамиз. Бу усуллар шуурий онгни дастурлашда жуда самарали эканлиги минглаб одамларда ўз тасдиғини топган. Бу усуллар ёрдами минг-минглаб одамлар ўзларидаги зарарли одатларни йўқотиб, бутунлай янги ҳаётга эришишган, соғлом, бахтли, омадли, мувоффақиятли ва бой инсонларга айланишган.\nЕнди навбат Сизга! Сиз ҳам бу усуллар ёрдамида ўзингиздаги янги қирраларингизни кашф қилинг, ўзингизда шу вақтгача ҳавас қилиб келган сифатларни шакллантиринг, тарбияланг. Ўзингиз учун соғлом, бой, омадли ҳаёт тарзини яратинг.\nМақолани тайёрлашда Шуҳрат эшмуродовнинг “Ўзига ишонган инсон бўлиш сирлари” китобидан фойдаланилди.


сана : 08-10-2018 / Сиёсат\nЖиззахда тоға ароқ деб жиянига пичоқ урди\nсана : 08-10-2018 / Жиззах янгиликлари\nЖиззах шаҳар, Ёшлик маҳалласида яшовчи ҳеч қаерда ишламайдиган, А.Х. маст ҳолатда ўзи билан бир хонадонда истиқомат қилувчи жияни А.Удан ароқ сотиб олиш учун пул беришини талаб қилди.\nсана : 08-10-2018 / Спорт\nсана : 08-10-2018 / Жамият\n3 октябрь куни айрим ОАВда Гулнора Каримованинг Ўзбекистон қамоғидан озод этилиб¸ Бирлашган Араб Амирликларига етиб келгани ҳақида хабарлар тарқатилганди.\nЯнгиобод туманида “от ўғриси” чегарадан ўтаётганда қўлга тушди\nҲуқуқни муҳофаза қилиш органлари ходимлари ва маҳаллий бошқарув вакиллари билан ҳамкорликда чегара минтақаларида яшовчи фуқароларга қонунда назарда тутилган ноқонуний ишларни амалга оширмаслик ҳақидаги кенг қамровли тушунтириш\nЖанубий Кореянинг Пусан шаҳрида соҳил кураши бўйича III Халқаро чемпионатида полвонларимиз 6 олтин ва 1 кумуш медаль билан умумжамоа ўртасида биринчи бўлди.\nФоторепортаж: Зомин тоғ ён бағирларини қор қоплади\nсана : 08-10-2018 / Жиззах янгиликлари, Фото\nКеча тунда Зомин тумани тоғли ҳудудида биринчи қор ёғди.\nсана : 08-10-2018 / Тарих, Қизиқарли фактлар\nҲиндистон олимлари узоқ давом этган изланишлардан сўнг ниҳоят бир тўхтамга келишди. Улар айтишдики, қадим замонларда Ҳиндистонни аннунаклар деб номланган, Нибиру сайёрасидан ташриф буюрган гуманоидлар бошқарган. Бунга Махараштра штатидаги қадимий суратлар исбот бўла олади.\nШароф Рашидов туманида “Иж-51” ўқувчини уриб кетди\nШароф Рашидов тумани ҳудудидан ўтувчи "Қўқон - Жиззах” А-376 йўлининг 294 километрида "Иж-51” русумли автоулов ҳайдовчиси туман транспорт ва саноат касб-ҳунар коллежининг 3- босқич ўқувчисини уриб юборган.\nЖиззах вилоятида жойлашган бир қатор умумтаълим мактабларининг ўқувчи ёшлари ҳамда Бахмал туманида жойлашган педагогика коллежи талабалари учун вилоятдаги ҳарбий қисмлардан бирига экскурсия уюштирилди, дея маълум қилди Мудофаа вазирлиги ахборот хизмати.


Пресс-релиз ёшларга қаратилган грант лойиҳалари\nНазвание Пресс-релиз ёшларга қаратилган грант лойиҳалари\n« ўзбекистон маданияти ва санъати форуми» жамғармаси\n«МЕҲР НУРИ» ЖАМОАТ ЖАМҒАРМАСИ\nЁШЛАРГА ҚАРАТИЛГАН ГРАНТ ЛОЙИҲАЛАРИ\n2012 йил 12 октябрь куни соат 16:00 да Ёшлар ижод саройида ўтказиладиган тантанали тақдирлаш маросимида “Меҳр нури” жамғармаси ва Фонд Форумнинг ёшларга қаратилган грантлари ғолиби бўлган 237 нафар ўғил-қиз лойиҳа муаллифи Гулнора Каримовадан сертификат ва совғаларни қабул қилиб олади. Тадбир чоғида Таълим грантлари дастури, Иқтидорли талабалар учун стипендиялар дастури лауреатлари эълон қилиниб, ўсмирлар ўртасида Осиё чемпионати-2012 чемпионига айланган Ўзбекистоннинг футбол бўйича ўсмирлар терма жамоаси қутланади. Шунингдек, “Келажак овози” ёшлар ташаббуслари марказининг вилоятларимиздаги бўлимлари фаоллари билан видео анжуман бўлиб ўтади.\nФонд Форум “Меҳр нури” жамғармаси билан ҳамкорликда 2005 йилдан бери ҳар йили танлов ва грант лойиҳаларини ўтказиб келмоқда. Унинг натижасига кўра, энг иқтидорли ўғил-қизлар молиявий кўмакка эга бўлмоқдалар. Бу йили дастурларда иштирок этиш истагида ариза топширганлар сони 3900 нафарни ташкил этди.\n“^ Таълим грантлари дастури” Фонд Форум ва “Меҳр нури” жамғармаси ҳамкорлигида 2005 йилдан бери ўтказиб келинмоқда. Дастурда иштирок этиш учун бу йили 2300 га яқин ариза топширилган бўлса, уларнинг 137 нафари ғолиб бўлди. Ўз навбатида улардан 50 нафари шу йилда ғолибликни қўлга киритиб, 87 нафар талабага эса шартнома муддати узайтириб берилди. Мазкур лойиҳа сабаб ўтган 8 йил ичида 662 нафар ёш истеъдод олийгоҳда тахсил олиш имконига эга бўлди. Лойиҳанинг аҳамияти шундаки, у шартнома асосида ўқишга кирган истеъдодли талабаларга бир йиллик шартнома пулини тўлаб беради. Интилучан ва фаол талабаларга тўлов муддати узайтириб берилади.\n“^ Иқтидорли талабалар учун стипендиялар дастури” – бу истъдодли, ўқишда муваффақиятларга эришаётган талабаларга, мутахассислиги бўйича изланаётган интилувчан ёшларга ёрдам қўлини чўзишга қаратилган. Бу йили дастурда иштирок этиш учун 1600га яқин ариза келиб тушди. Саралаш босқичи ва оғзаки суҳбатдан сўнг 100 нафар талаба танлаб олинди, уларнинг 90 нафари бу йилги ғолиблар, 10 нафари эса тўлов муддаи узайтирилганлардир. Илк маротаба стипендиялар дастури Фонд Форум ва “Меҳр нури” жамғармаси томонидан 2006 йилда ўтказилган эди. 7 йил мобайнида у бутун республикамиз бўйлаб 717 нафар талабани қамраб олди.\nЎзбекистоннинг футбол бўйича ўсмирлар терма жамоаси (16 ёшгача) Осиё чемпионати финал босқичида ғолиб бўлди ва минтақамиз тарихида илк маротаба чемпион унвонига сазовор бўлди. Ўзбекистон термаси Осиё чемпионати-2012 финал босқичида ўйиндан кейинги пенальти беллашувларида Япония жамоасини мағлубиятга учратиб, Осиё чемпиони унвонини қўлга киритди. Футбол бўйича ўсмирлар ўртасида Осиё чемпионати 2012 йилнинг октябрь ойида Эронда ўтказилди. Ўзбекистоннинг футбол бўйича ўсмирлар темаси бош мураббийи Дилшод Нуралиевдир.\nТақдирлаш маросими онлайн тарзида мамлакатимизнинг барча вилоятларига узатилади. 12 вилоят ва Қорақалпоғистон республикасидаги “Келажак овози” ёшлар ташаббуслари маркази фаоллари Ёшлар ижод саройида телекўприк орқали боғланиб, бир-бирлари билан мулоқотга киришадилар.\nАнъанага кўра, ғолибларни тақдирлаш маросимига ўзбек эстрадаси юлдузлари, “Янги авлод” болалар ижодиёти фестивали лауреатлари ҳамда “Келажак овози” иқтидорли ёшлар танлови ғолиблари иштирокидаги концерт дастури билан якун ясалади.\nТақдирлаш маросимидан сўнг бўлиб ўтадиган видео анжуман Ёшлар ташаббуслари маркази фаоллари учун яна бир бор учрашиш, йил мобайнида амалга оширилган ишлар ҳақида маълумотлар бериш, Гулнора Каримова билан режалари ҳақида ўртоқлашиш ва янги ташаббуслар билдириш учун яхши имкониятдир.\nПресс-релиз «келажак овози-2013» ёзги ўҚув оромгоҳида грант лойиҳалари таклиф ва ишланмалари\nЛойиҳа ҳамкорлари бмтнинг аҳолишунослик бўйича жамғармаси (unfpa), Конрад Аденауэр Жамғармаси, Ўзбекистондаги Британия Кенгаши, Россотрудничество...\nПресс-релиз «янги авлод 2013» болалар ижодиёти фестивали саралаш босқичлари\nБугунги кунда ушбу фестиваль иқтидорли болаларни аниқлашгава қўллаб-қувватлашга қаратилган Фонд Форумнинг энг йирик лойиҳаларидан...\nПресс-релиз «янги авлод 2012» болалар ижодиёти фестивали\nФонд Форум васийлик кенгаши раиси Гулнора Каримова томонидан диплом, грант ва совғалар билан тақдирланади. «Янги авлод» ғолибларини...


Президент хусусий мулк ҳимоясини кафолатлади\nЎзбекистон расмийлари¸ янги қонун кучга кириши ортидан фуқароларининг хусусий мулки дахлсизлигини таъминлаш механизмлари ҳам йўлга қўйилганини иддао қилмоқда.\nПрезидент Ислом Каримов 24 сентябр куни имзолаган “Хусусий мулкни ҳимоя қилиш ва мулкдорлар ҳуқуқларининг кафолатлари тўғрисида”ги қонун 25 сентябрдан кучга кирди.\nМазкур қонун 19 июл куни Ўзбекистон Олий Мажлиси Қонунчилик палатаси¸ 30 август куни эса Сенат томонидан маъқулланган эди.\nРасмий матбуот таъкидича¸ Ўзбекистонда хусусий мулкни ҳимояловчи махсус қонун қабул қилиш ташаббускори шахсан президентнинг ўзи.\nБу қонун¸ қолаверса¸ қонунчиликка киритилаëтган янгилик ва ўзгартишларнинг Ўзбекистондаги демократик ислоҳотларни чуқурлаштириш ва фуқаровий жамиятини шакллантиришга қаратилгани иддао қилинмоқда.\nЎзбекистон Олий Мажлис Сенати қошидаги Бюджет ва иқтисодий ислоҳотлар масалалари қўмитаси раиси¸ сенатор Абдурашид Алтиев Озодлик билан суҳбатда “Хусусий мулкни ҳимоя қилиш ва мулкдорлар ҳуқуқларининг кафолатлари тўғрисида”ги қонуннинг кучга киришини Ўзбекистондаги демократик ислоҳотларни чуқурлаштириш ва фуқаровий жамиятини шакллантириш жараëнининг узвий қисми сифатида баҳолади.\nСенатор Алтиев билан янги қонун муносабати билан ўтказилган суҳбатни тўлиқ шаклда мана бу ерда тинглашингиз мумкин:\nАбдурашид Алтиев билан суҳбат\nТўрт бўлим ва 29 моддадан иборат “Хусусий мулкни ҳимоя қилиш ва мулкдорлар ҳуқуқларининг кафолатлари тўғрисида”ги қонун¸ расмий изоҳларга кўра¸ Ўзбекистондаги хусусий мулк дахлсизлигини оширишга хизмат қилади.\nХусусийлаштириш жараёнини бекор қилиш тақиқланади\nҚонунда ëзилишича¸ Ўзбекистон қонунчилигига мувофиқ қўлга киритилган мулкка эгалик қилиш¸ ундан фойдаланиш ва идора қилиш шахснинг ҳаққи ва бундай мулк сони ва қиммати чекланмайди; хусусий мулк дахлсиз ва давлат ҳимоясидадир.\nҚонунда хусусий мулкни ҳимоя қилиш йўл-йўриқлари ҳам белгиланган бўлиб¸ унга кўра давлат тизимларининг фуқаролар хусусий мулкига ноқонуний аралашуви тақиқланади ва бундай ноқонуний аралашувдан еткизилган зарарни қоплаш шарт қилиб белгиланади.\nБухоролик Дониëр Иброҳимов¸ тадбиркор сифатида нисбатан каттагина хусусий мулк эгаси. Уй-жойдан ташқари¸ хусусий бизнес ва банкдаги хусусий ҳисобга эга фуқаро сифатида Иброҳимов¸ бундай қонун кучга кирганидан сўнг ўз мулки яхшироқ ҳимояланишига мутлақ ишонмаслигини айтади:\n- Хусусий мулк¸ тадбиркор даромадини биринчи навбатда¸ давлатнинг ўзидан ҳимоя қилиш керак. Давлат деганда кимларни назарда тутаëтганимни¸ исмларини айтмасам ҳам¸ ўзингиз биласиз.\nМасалан¸ солиқчилар банкдан шундоқ пулингизни оладида¸ истаган бошқа ҳисобга ташлайди. Мисол шаҳарнинг ободончилиги ëки бирорта қурилиш борку, шунга дейдида¸ олиб ўша ерга ишлатаверадида. Уни ҳеч нима қила олмайсиз. Бориб гапирсангиз агар, проблема бўлади. Пулингиз бўладику 100 миллион, 200 миллион. Районгами, шаҳаргами керак бўлдими автоматический налог инспекция келадию банкка шундай 10 миллионини бошқа бир счëтга ўтказдирадида. Ҳеч қанақа қоғоз ҳам бермайсиз. Сиздан сўрамайди ҳам. Ҳеч ким сўрамайди.\nМулкдорнинг бундай қароқчиликдан ҳимояланиши учун қонун, қоида ишлаши керак. Адвокат ишлаши керак, свободний бўлиши керак. Бўлмаса ҳеч нима қилолмайди¸ дейди 25 сентябр куни кучга кирган “Хусусий мулкни ҳимоя қилиш ва мулкдорлар ҳуқуқларининг кафолатлари тўғрисида”ги қонунга муносабат билдирган Дониëр Иброҳимов.\nЯнги қонунга кўра¸ Ўзбекистонда ҳозирга қадар амалга оширилган мулкни приватизация қилиш жараëнини қайта кўриб чиқиш ва уни бекор қилиш ҳам тақиқланди. Қонунда айтилишича¸ давлат мулкини хусусийлаштириш жараëнида олинган мулк дахлсиздир.\nУй-жойни бузиш тартиби ҳам белгиланди\n"Хусусий мулкни ҳимоя қилиш ва мулкдорлар ҳуқуқларининг кафолатлари тўғрисида"ги Қонун фуқароларга тегишли уй-жойларни бузиш тартибини ҳам белгилаб берган. Олиб қўйилаётган ер участкасидаги уйни, бошқа иморатларни, иншоотларни бузиб ташлаш ёки дов-дарахтларни қўпориб ташлашга зарарнинг ўрни бозор қиймати бўйича олдиндан ва тўла қопланмагунга қадар йўл қўйилмайди, дейилади янги қонунда.\nШаҳарларни ободонлаштириш ҳукумат дастури доирасида кўплаб ўзбекистонликлар бузилган уйлари учун етарли товон пули ололмади.\nДавлат органлари уйнинг, бошқа иморатларнинг, иншоотларнинг ёки дов-дарахтларнинг мулкдорини қабул қилинган қарор тўғрисида бузиб ташлаш бошланишидан камида олти ой олдин хабардор қилиши шарт.\nҚонунда айтилишича, мулк ҳуқуқининг бекор қилинишига фақатгина қонунларда белгиланган ҳолларда ва тартибда йўл қўйилиб, бунда мулкдорга олиб қўйилган мол-мулкка тенг мол-мулк берилади ва у кўрган бошқа зарарнинг ўрни қопланади ёки мулк ҳуқуқи бекор қилиниши туфайли етказилган зарарнинг ўрни тўла ҳажмда қопланади.\nУй-жойлар, иншоотлар ва дов-дарахтларнинг қиймати баҳоловчи ташкилотлар томонидан белгиланади.\nҚонунга кўра, мулкдор хусусий мулк ҳуқуқининг бекор қилинишига олиб келадиган қарорга рози бўлмаган тақдирда, суд томонидан низо ҳал этилгунига қадар қарорнинг амалга оширилиши мумкин эмас.\nМулкдорга етказилган зарарнинг ўрнини қоплаш масалалари ҳам низони кўриб чиқишда ҳал этилади.\nКейинги беш-олти йил давомида Ўзбекистон бўйлаб шаҳарларни ободонлаштиришга қаратилган ҳукумат қарорига биноан аҳолининг жуда кўп уй-жойлари ва иншоотлари бузилмоқда.\nЎтган йили Наманган шаҳрида ҳам ободонлаштириш қарорига биноан шаҳарнинг марказий кўчалари ёнидаги аҳоли уйлари бузилди.\nНаманганлик пенсионер Ғофиржон отанинг айтишича, унинг яқинлари Бобуршоҳ кўчасидаги йўл бўйидаги уйларда истиқомат қилишарди. Суҳбатдошимизнинг айтишича, юздан ортиқ уйлар бузилиб, ўрнига 5 қаватли бинолар қурилган, бироқ аҳоли давлатдан уй-жойларининг бозор қийматидан анча паст нархда товон пули олган:\n- Одамлар товон пулларини олмади эмас, олди. Лекин бозор нархида эмас, МБТИ нархлаб берган нархда олди, жуда арзон баҳолади. Масалан, 100 миллион сўмли ҳовлиларга 20 миллион, 18 миллион сўм олди. Пулни ҳам нақд беришгани йўқ, банкдан ҳисоб очтириб ўтказиб қўйишган. Одамларга қуруқ ердан участка берди. Иморатларини бузиб олиб кетишди, ўзлари уй солиб ўтиришибдида, дейди Ғофиржон ота.\nУй-жойлари мажбуран бузилган ва давлатдан етказилган зарар тўла қопланмаган ҳолатлар бўйича Озодлик бир неч марта хабар қилган.\nЖумладан, жорий йилнинг май ойида Наманган вилоятининг Ҳаққулобод шаҳарчасида ҳам аҳоли уйлари ободонлаштириш қарорига кўра бузилган эди. Озодлик радиосига интервью берган ҳаққулободликлар уй-жойларининг нархи бозор нархидан анча кам баҳоланганидан шикоят қилган эдилар:\n- Нима қилишга бошимиз қотган. Ҳаммага ҳар хил пул чиқарилган. Биз участка қиламиз, деб бузиб қўйган эдик. Бузилган нарсаларимизни қўшмаган. 6 миллион 500 минг сўм чиқариб қўйибди. Суммасини кўриб келдик. У билан биз қанақа қилиб уй тиклай оламиз? деган эди ҳаққулободлик Лолахон Шодмонова.\nЯнги қонун бундан кейин аҳолининг бузилаётган уй-жойлари, иншоотлари ва дов-дарахтлари учун бозор қийматида зарар пули олишини, уларнинг ер участкалари билан кафолатланишини таъминлаши айтилади. Бироқ, кузатувчилар Ўзбекистон қонунларининг аксари каби, бу қонуннинг ҳам хусусий мулкидан айрилган ўзбекистонликлар ҳуқуқларини тўла ҳимоя қилишига шубҳа билдирадилар.


Samsung ўз телевизорлари МРБ учун жосуслик воситаси бўлгани ҳақидаги маълумотни текширади\n17:51 / 08.03.2017\nSamsung компанияси Марказий разведка бошқармаси ўз «ақлли» телевизорларидан жосуслик мақсадларида фойдалангани ҳақида тарқатилган маълумотни текширади. Бу ҳақда компания матбуот хизматига асосланган ҳолда BBC хабар берди.\n«Биз ҳисобот билан танишамиз, гап нима ҳақида кетаётганини ўрганамиз ва бу масалани ҳал қилиш билан шуғулланамиз», — дея қайд этилган компанияда.\nSamsung вакиллари шунингдек, мижозларнинг шахсий маълумотлари ҳимояси ва хавфсизлиги улар учун биринчи галдаги мақсад эканини қайд этишган.\n7 март куни WikiLeaks АҚШ Марказий разведка бошқармаси ва Британиянинг МИ-5 контрразведкаси кўп мақсадли Samsung Smart TV телевизорларини айғоқчилик қилиш қурилмаси сифатида қўллашга имкон берувчи усулни топгани ҳақида хабар берганди.\nWikiLeaks хабарида МРБга тегишли катта ҳажмдаги ҳужжатлар очиқ фойдаланишга қўйиб юборилгани қайд этилган.


Сенат «Ногиронлиги бўлган шахсларнинг ҳуқуқлари тўғрисида»ги қонунни маъқуллади – O'zbekiston Milliy paralimpiya qo'mitasi\nСенат «Ногиронлиги бўлган шахсларнинг ҳуқуқлари тўғрисида»ги қонунни маъқуллади\nЎзбекистон Сенатининг еттинчи ялпи мажлисида «Ногиронлиги бўлган шахсларнинг ҳуқуқлари тўғрисида»ги қонун сенаторлар томонидан муҳокама қилинди ва маъқулланди. Бу ҳақда Сенат ахборот хизмати хабар берди.\nТаъкидланишича, ҳозирги кунда Ўзбекистонда 700 мингдан ортиқ ногиронлиги бўлган шахс, шу жумладан, 100 мингдан ортиқ 16 ёшгача ногиронлиги бўлган бола истиқомат қилмоқда.\nБМТнинг Ногиронлар ҳуқуқлари тўғрисидаги Конвенциясининг халқаро стандартлари ва талабларини, шунингдек, «ногирон» сўзи ўрнига «ногиронлиги бўлган шахс» атамасидан фойдаланишни назарда тутувчи «Ногиронлиги бўлган шахслар ҳуқуқлари тўғрисида»ги қонун мамлакатнинг юқоридаги тоифага мансуб вакилларининг ҳуқуқ ва манфаатларини ифодалашга хизмат қилади.\nҚайд этилишича, «Ногиронлиги бўлган шахсларнинг ҳуқуқлари тўғрисида»ги қонуннинг қабул қилиниши, ҳозирда амалда бўлган қонун ҳужжатларига солиштирганда бу тоифадаги фуқароларга қатор янги имтиёзлардан фойдаланиш имконини яратмоқда.\nТаъкидланишича, ногиронлиги бўлган шахслар учун биноларга кириб-чиқиш учун махсус йўлакчалар, пандуслар, жамоат транспортида махсус ўриндиқлар, тушиб-чиқиш учун бекатларда уларга шароитлар яратилади. Улар учун таълим олишнинг барча босқичларида қулайликлар кўзда тутилади. Касб-ҳунарга ўргатиш, коллеж ва техникумларда таълим олишлари давлат ҳисобидан таъминланади. Олий таълимда жами контингентнинг 2 фоизи миқдорида давлат грантлари ажратилади.\nМаҳаллий ҳокимликлар ногиронлиги бўлган шахслар уй-жой шароитини яхшилашга масъул бўлади. Никоҳ тузиш ва оила қуриш, болаларни фарзандликка олиш, болаларни тарбиялашга доир мажбуриятларни бажариши чоғида ёрдам олиш, шу жумладан, уйида ва яшаш жойида хизматлар кўрсатилиши ҳуқуқи таъминланади.\nОнлайн Республика мусобақасида энг кучли пара пауэрлифтингчилар аниқланди\nШаҳрулло Маҳмудов табриклаймиз!


Энг хавфли аммо рухсат берилган 8 та озиқ-овқат қўшимчасиHaqida.net\nHome Dunyo Энг хавфли аммо рухсат берилган 8 та озиқ-овқат қўшимчаси\nЭнг хавфли аммо рухсат берилган 8 та озиқ-овқат қўшимчаси\nОзиқ-овқат қўшимчалари кўп марталик тадқиқотлардан сўнг таомга қўшилади ва хавфсиз ҳисобланади. Бироқ айрим ҳолларда рухсат берилган моддалар саломатликка зиён етказиши мумкин. Lifehacker шу ҳақда сўз юритади.\n1. Натрий нитрити\nЕ250 сифатида акс этувчи таом қўшимчаси — бу азот кислотасининг тузи ҳисобланади. Ундан маҳсулотлар эскиришига қарши фойдаланилади. У гўшт маҳсулотларининг иштаҳани очувчи пушти рангини сақлаб қолишда ёрдам беради. Унинг антибактериал таъсири ҳам фойдали. У ботулизм касаллигини уйғотувчи батерияни ўлдиради.\nАммо натрий нитрити катта миқдорда заҳарлидир. Мисол учун 4,6 г натрий нитрити 65 кг вазнли кишининг ўлимига олиб келади. Бироқ маҳсулотларда 1 кг учун кўпи билан 50 мг миқдорда қўшилиши таъминланади.\nНатрий нитритининг яна бир салбий таъсири — бу унинг канцерогенлигидир. Аниқроғи, азот кислотаси тузи гўштлар таркибидаги аминокислоталар билан реакцияга киришади ва нитрозаминларни ҳосил қилади. Айнан шу модда саратон хасталикларини келтириб чиқариши мумкин. Бироқ аскорбин кислотаси ва изоаскорбин кислотасининг қўшилиши нитрозаминлар пайдо бўлишига йўл қўймайди. Ишлаб чиқарувчилар ўз маҳсулотларини хавфсизлигини таъминлашда айнан шундан фойдаланишади. Бундан ташқари, натрий нитрит истеъмоли ва мигрень ўртасида боғлиқлик борлиги ҳам аниқланган.\n2. Натрий нитрати\nКимё фанида NaNO3 деб ифодаланувчи азот кислотасининг натрий тузи озиқ-овқат қўшимчаси сифатида E251 коди билан белгиланади. Натрий нитрати колбасалар, конссервалар ва пишлоқлар ишлаб чиқаришда қўлланилади. Бу қўшимча маҳсулотларнинг сақланиш муддатини узайтиради ва гўшт маҳсулотларининг рангининг ёқимли бўлишини таъминлайди.\nНатрий нитратининг муаммоли жиҳати шундаки, у ҳам нитрозаминлар ҳосил қилади. У Е251 қўшилган маҳсулотлар қиздирилганида пайдо бўлади. Аммо мазкур ҳолатда ҳам аскорбин ёки изоаскорбин кислотаси қўл келади.\nЕ102 бўёғи маҳсулотларга сариқ тус беради. У газли ичимликлар, кондитерлик маҳсулотлар, меваларни консервалашда қўлланилади. Тартразин аллергик реакциялар келтириб чиқариши мумкин. Албатта, тадқиқотларга кўра, унинг истеъмолидан келиб чиқадиган салбий ҳолатлар 0,01 фоиз одамда кузатилади.\n4. Олтингугурт икки оксиди\nЕ220 қўшимчаси айрим турдаги вино ва қуруқ меваларни тайёрлашда фойдаланилади. Бу антиоксидант маҳсулотларнинг ачишига тўсқинлик қилади, унинг кўринишини сақлайди, бактериялар ва замбуруғларга қарши курашади. Бироқ олтингугурт қўшоксиди астма билан хасталанган беморларнинг аҳволини оғирлаштириши мумкин.\nЕ320 қўшимчаси антиоксидант ва консервант сифатида қўлланилади. Тадқиқотларнинг кўрсатишича, бу модда канцероген бўлиши мумкин. Каламушлар ва Сурия тилларангли кемирувчи ҳайвонида ўтказилган тажрибалар шундай дейишга асос бўлмоқда. Умуман бутилгидроксианизолни жуда кам миқдорда истеъмол қилиш саратонга олиб келмаслиги аниқланган.\n6. Бензоик кислота ва натрий бензоати\nБензоик кислота (Е210) ва натрий бензоати (Е211) консевантлар ҳисобланади. Олимларнинг хавотирлари ушбу қўшимчаларнинг аскорбин кислотаси билан қўшилганида бензол ҳосил бўлиши эҳтимоли билан боғлиқ. Бензол заҳарли ва канцероген (саратон чақирувчи) ҳисобланади. Бензоик кислота ва натрий бензоатининг хавфсиз миқдори тана вазнининг 1 кг.ига 5 мг.ни ташкил этади.\n7. Натрий гидросульфити\nЕ222 вино ишлаб чиқаришда ичимлик ачишининг олдини олиш ва унинг мазасини сақлашда ҳамда меваларни консервалашда фойдаланилади. Натрий гидросульфити аллергия реакцияларини келтириб чиқариши ва астмага сабаб бўлиши мумкин.\n8. Бриллиантли қора BN\nҚора Е151 бўёғи АҚШ, Бельгия, Дания, Франция, Германия, Швеция, Австрия, Швейцария, Япония, Финландияда тақиқланган. Аммо Россияда рухсат берилган. Қўшимча аллергия келтириб чиқариши ва астма хуружига сабаб бўлиши мумкин.\nМирзиёев Жанубий Корея тиббиёт институти филиалини ташкил этиш бўйича топшириқ берди


Табий газдан фойдаланишда огоҳлик ва ҳушёрлик ҳам талаб этилади\nМамлакатимизда 14 октябр 2020 74\n«Бухорошаҳаргаз» газ таъминоти бўлими ходимлари шаҳар аҳлининг хавфсизлигини таъминлаш, ис газидан заҳарланиш ҳолатларининг олдини олиш бўйича мунтазам равишда тарғибот ишларини олиб боради.\nХодимлар тарғибот давомида газ жиҳозларидан қай тартибда фойдаланиш, ис газидан заҳарланмаслик учун аҳоли турар жойлардаги иситиш тизимлари, газ плиталари ва ёндиргичларидан хавфсиз фойдаланиш қоидаларига риоя этиш борасида тарғибот ишлари олиб боради. Тадбир давомида аҳолига носоз газ жиҳозларидан умуман фойдаланмаслик, уларни ўз вақтида техник тафтишдан ўтказиш ва профилактика хизматлари учун тасдиқланган нархномага асосан тўловларни ўз вақтида амалга ошириш кераклилиги уқтирилади. Газ плиталари ва ёндиргичлар, иситиш қозонлари, печларнинг стандарт, техника хавфсизлик талабларига жавоб беришга эътибор қаратилиши зарурлиги борасида тушунтириш ишлари олиб борилади.\nИжтимоий объектларнинг мавсумга тайёргарлик ҳолати ҳамда газ жиҳозларидан фойдаланганда эҳтиёткорлик чоралари тўғрисида ҳам мактаб ва мактабгача таълим ташкилотларида тарғибот ишлари давом этяпти. Бунда таълим ташкилоти ходимлари огоҳлик ва ҳушёрликка даъват этилди.\nШаҳаргаз газ таъминоти бўлими мутахассисларининг бу каби амалий ишлари бугун халқнинг фаровон турмуш тарзи, яшаш шароитини янада яхшилашга хизмат қилади. Муҳими, уларнинг хавфсизлик қоидаларига риоя этишга даъват этади.\n# Бухоро вилояти


Исмат Хушев нима дейди? « Ўзбекистон Халқ Ҳаракати\nИсмат Хушев нима дейди?\n08 March 2012 - 12:45\nЁзувчи Исмат Хушевга ва унинг сўнгги вақтларда довруғини оширган “Президент эркатойининг хотиралари” асарига инсонларнинг турли муносабатда эканлигини жамоатчилик яхши билади. Бундай муносабат аслида табиийликдир. Инсонлар бир ёқадан бош чиқариб кимни яхши кўришибди ёки бу тарзда кимни ёмон кўришибдики, Исмат Хушевга бундай муносабатни раво кўришсин…\nХуллас Исмат Хушев, Каримов диктатурасининг мазасини ҳам, жазосини ҳам татиб кўрган ва бошидан ўтган воқеаларни самимият билан ифодалашга уринаётган бир ижодкордир. Бу уни писмиқ, ғийбатчи, айни пайтда даҳо бўлиб кўринишни яхши кўрадиган “ижодкорлардан” ажратиб туради, деб ўйлайман. Чунки инсон учун бир донишманд айтганидек, “қандай бўлса шундай кўрингани, қандай кўринса, шундай бўлгани” афзалдир. Ушбу самиямиятга мен яна бир марта унинг шахсий саҳифасида эълон қилинаётган “Ўзбек матбуотига отилган ўқ” туркум мақолаларининг бешинчи бўлимида яна бир марта гувоҳ бўлдим.\nБиз мухолифат сифатида Каримов диктатурасини тинмай танқид қилиб келаяпмиз. Баъзилар шунинг учун ҳам мухолифатга танқидбозлар унвонини бергандир. Аммо “Ўзбек матбуотига отилган ўқ” мухолифатдаги бирор партия ёки ҳаракатда аъзо бўлмаган, аксинча баъзиларнинг фикрига кўра ҳали ҳозирда диктатор Каримовнинг афу этишидан умидвор бўлиб юрган ёзувчининг фикрларидир. Ажибки, бу фикрлар Ўзбекистондаги сўз ва фикр эркинлиги фожеасини танқид қилишда кўпгина мухолифларни ортда қолдириб кетгани ҳам бир ҳақиқатдир. Жумладан, Исмат Хушев мақоласида шундай дейди:\n“Аслида матбуот фожеасида матбуот қаҳатчилиги бош сабабчи эмас. “Халқим нима бўлса бўларверсин, менинг бола-чақам бор…” деб ўз тинчини ўйлаб юрган муҳаррирларнинг ҳам айби бу! Биринчи навбатда муҳаррирлар айбдор. Иккинчи навбатда уларни топиб, тарбиялаб, тавсия қилганлар ҳам баб-баравар жавобгар. Бундай ноёб нусхаларни топиш ҳам осон эмас, ахир…! (www.dunyouzbeklari.com/2012/03/06/ўзбек-матбуотига-отилган-ўқ-7/#more-2221)\nМенимча бу ерда зулм поғоналари очиқ-ойдин кўрсатилган. Яъни, Ўзбекистонда сўз ва матбуот эркинлигини оёқ ости қилаётганлар оммавий ахборот воситаларининг раҳбарлари ва “бундай ноёб нусхаларни” излаб топаётган давлат ва ҳукумат раҳбарларидир. “Цензура” тепадан пастга қараб қора юзини кўрсатаётган экан, мана шу қора юзга “оппоқ”, дейдиган муҳаррирлар, телевиние ва радио бошлиқлари, журналистлар ва ёзувчиларнинг юзлари ҳам вақт ўтиши билан “қоп-қора” бўлиб кетаётганини таъкидлайди, Исмат Хушев.\nХуллас, Ислом Каримов режимининг диктатура эканлигини унинг мухолифлари ҳам, яқинлари ҳам, ичкаридагилар ҳам, ташқаридагилар ҳам эътироф қилиб бўлишди. Фақат бутун эътирофлар амал билан тасдиқлангандагина ҳақиқий эътироф ҳисобланади. Демак, диктатуранинг таниганларнинг унга қарши озми кўпми ҳаракат қилишлари улар учун бир масъулият ҳисобланади. Бунинг учун мухолифатга аъзо бўлиш ҳам, бўлмаслик ҳам мумкин. Мухолифатга аъзо бўлганлар куч бирлиги тарафида бўлганлардир. Ҳозирча бундай аъзоликдан у ёки бу сабаб билан узоқ туриб, диктатурага қарши нималардир қилишга уринаётганларга ҳам Аллоҳ ёрдамчи бўлсин, деймиз…\nНамоз Нормўмин, 8 март 2012 йил


Видео: Соатига 64 километр тезликда ҳаракатлана туриб, орқа узатмани ишга солса нима бўлади?\n18:48 / 15.02.2017\nYouTube’да соатига 64 километр тезликда ҳаракатланиб туриб орқа узатмани ишга солиш нима бўлиши тасвирланган ролик тақдим этилди. Видеода тажриба механик узатмалар қутисига эга эски Ford Ranger’да ўтказилганини кўриш мумкин.\nБунга қадар эса шундай ўзига хос тажриба AutoVlog канали муаллифи томонидан ҳам ўтказилганди. У ўзининг автомат қутига эга Ford Fusion’ида соатига 113 километр тезликда селекторни «R» ҳолатига ўтказган. Электрон қурилмаларда орқага юришнинг имкони бўлмади – фақатгина орқа кўриниш камераси ишлай бошлади, холос.\nFord Fusion Ford Ranger\nАҚШда 2017 йилнинг энг яхши оилавий седани маълум қилинди


04 декабр 2021, Тошкент вақти: 16:15\nШошилинч чоралар кўрилмаса, миллионлаб афғонлар оч қолади, дея огоҳлантирмоқда БМТнинг Жаҳон озиқ-овқат дастури. Унинг маълумотига кўра, қарийб 22.5 миллион киши (Афғонистон аҳолисининг ярми) аллақачон озиқ-овқат маҳсулотлари танқислигига дуч келган, шундан 3.2 миллион нафари болалардир.\nБи-би-си мухбирлари Ҳирот шаҳри яқинида бошқа болаларини боқиш учун чақалоқ қизини сотган серфарзанд оилани топишди.\n“Уйимизда на ун, на мой бор. Шундай қилишга мажбур бўлдик”, дейди болаларнинг отаси.\nБи-би-си хабарига кўра, қизалоқни 500 долларга сотганлар. Бу пулга оила бир неча ой яшаши мумкин. Чақалоқ юришни ўргангач, уни харидорга топширишади. У қизчани вояга етказиб, ўз ўғлига никоҳлаб қўйишга ваъда берган. Аммо бу ваъда бажарилишига кафолат йўқ.\nБи-би-си мухбирлари айтишича, очарчилик туфайли шунчаликка борган ягона афғон оиласи эмас бу. “Мамлакат дунёдаги энг оғир гуманитар инқирозлардан бирини бошидан кечирмоқда. Вазият ҳалокатли нуқтага яқинлашиб қолди”, дейди Озиқ-овқат дастури ижрочи директори Дэвид Бизли.\nАвгустда, чет мамлакатлар қўшинлари Афғонистондан олиб чиқиб кетилганидан сўнг ҳокимиятни Толибон радикал исломий ҳаракати эгаллаб олди. Унинг ҳукумати ҳануз дунёнинг ҳеч бир мамлакати томонидан расман тан олинмаган.\nБу Афғонистон халқини илгари Европа мамлакатлари, шунингдек, Жаҳон банки ва Халқаро валюта фонди кўрсатиб келган иқтисодий ёрдамдан тўсиб қўйди. Хорижий давлатларнинг кўмаги Афғонистон ялпи ички маҳсулотининг 40 фоизини ташкил қиларди.\nОқибатда мамлакатда озиқ-овқат ва дори-дармон инқирози чуқурлашди. Озиқ-овқат маҳсулотлари нархи кескин ошди. Бундан ташқари, Афғонистонда сўнгги тўрт йилда иккинчи марта кучли қурғоқчилик рўй берди. Ушбу омиллар манзарасида, БМТ маълумотига кўра, ҳар куни тўйиб овқатланаётган афғон оилалари атиги беш фоизни ташкил этмоқда.\nСентябрь ойида Женевадаги конференцияда халқаро ҳамжамият афғон халқига мадад бериш учун бир миллиард доллардан кўпроқ маблағ ажратиш мажбуриятини олди. Бу пулларнинг учдан бир қисми Жаҳон озиқ-овқат дастурини амалга оширишга сарфланиши кўзда тутилган. Бироқ Жаҳон озиқ-овқат ташкилоти ҳозирча ажратилган маблағнинг арзимаган қисмини олганини ва бу жуда озлигини маълум қилди.


Ўзбекистоннинг Уммондаги элчиси ташқи ишлар вазири маслаҳатчиси этиб тайинланди\nАнвар Абдуҳалимов Ўзбекистон ташқи ишлар вазирининг маънавий-маърифий ишлар самарадорлигини ошириш, давлат тили тўғрисидаги қонун ҳужжатларига риоя этилишини таъминлаш масалалари бўйича маслаҳатчиси этиб тайинланди, деб хабар бермоқда «Дунё».\nАнвар Абдуҳалимов 58 ёшда. Тошкентда туғилган. 1986 йилда Тошкент давлат университети (ҳозир - Ўзбекистон Миллий университети)нинг шарқшунослик факультетини тамомлаган. Хорижда таржимон бўлиб ишлаган, ўқитувчилик билан шуғулланган, Меҳнат вазирлигида фаолият кўрсатган.\nУ 1999 йилдан бошлаб Ташқи ишлар вазирлиги Марказий аппаратида ва чет элдаги дипломатик ваколатхоналарда турли лавозимларда меҳнат қилган. А.Абдуҳалимов 2018-2021 йилларда Ўзбекистоннинг Уммон Султонлигидаги элчиси лавозимида ишлаган.\nАнвар Абдуҳалимов Ўзбекистоннинг Беларусдаги элчихонасига маслаҳатчи этиб тайинланган Раҳматилла Назаровнинг ўрнини эгаллади.\nТашқи ишлар вазирлиги матбуот котиби ва расмий вакили тайинланди


Шавкат Мирзиёевнинг биринчи расмий таржимаи ҳоли эълон қилинди - BBC O'zbek\nШавкат Мирзиёевнинг биринчи расмий таржимаи ҳоли эълон қилинди\nImage caption Расмий таржимаи ҳолида айтилишича, Мирзиёевнинг рафиқаси З.М. Ҳошимова айни пайтда уй бекаси\nЎзбекистон Либерал-Демократик партияси веб саҳифасида президентликка номзод Шавкат Мирзиёевнинг расмий таржимаи ҳоли чоп этилган.\nБу жорий йилнинг 8 сентябрида Ўзбекистон Президенти вазифасини бажарувчи этиб тайинланган Мирзиёевнинг ҳозирга қадар эълон қилинган биринчи энг тўлиқ биографиясидир.\nУнда 59 ёшли Шавкат Мирзиёев ҳаёт йўлининг билинган тафсилотлари билан бир қаторда, жумладан, унинг рафиқасининг тўлиқ бўлмаган исм-шарифи ҳам илк бор келтирилган.\nҲукумат порталида бош вазирнинг расмий биографияси жойлаштирилмаган.\nОқсаройнинг расмий press-service.uz вебсайтида эса, ҳалигача марҳум Президент Ислом Каримовнинг таржимаи ҳоли турибди.\nТаржимаи ҳол янгиланмаган, жумладан, унга собиқ президентнинг вафот санаси киритилмаган.\nUzLiDEP сайтида эълон қилинган расмий биографияда айтилишича, Ш.М. Мирзиёев оилали, икки қиз, бир ўғли, беш нафар набираси бор. Рафиқаси З.М. Ҳошимова - мутахассислиги бўйича муҳандис-иқтисодчи, айни пайтда уй бекаси.\nШунингдек, Мирзиёевнинг "Меҳнат шуҳрати" ва "Фидокорона хизматлари учун" орденлари билан тақдирлангани айтилган.\n4 декабрда ўтадиган сайловлар амалдаги вақтинча президентнинг ҳокимиятини қонунийлаштириши кутилади.\nСайловларда ундан ташқари яна уч сиёсий партиялар номзодлари иштирок этмоқда.\nОврўпода Хавфсизлик ва Ҳамкорлик Ташкилоти охирги ўн йилдан кўпроқ вақт мобайнида илк бор Ўзбекистондаги сайловларга тўлақонли ҳайъат юборишини маълум қилган.\nҚуйида Ўзбекистон Президентлигига бош номзод Шавкат Мирзиёев расмий таржимаи ҳолининг айрим ўринларини эътиборингизга ҳавола қиламиз.\n"Шавкат Миромонович Мирзиёев 1957 йил 24 июлда Жиззах вилоятининг Зомин туманида шифокор оиласида туғилган. Миллати - ўзбек. Олий маълумотли, 1981 йили Тошкент ирригация ва қишлоқ хўжалигини механизациялаш муҳандислари институтини тугатган. Муҳандис-механик мутахассислигига эга. Техника фанлари номзоди, доцент.\nШ.М. Мирзиёев 2003 йилда Ўзбекистон Республикасининг Бош вазири этиб тасдиқланди ва ушбу лавозимга яна уч марта - 2005, 2010, 2015 йилларда Олий Мажлис палаталари томонидан қайта тасдиқланди.\nШ.М. Мирзиёев мамлакатимиз мустақилликка эришган илк кунлардан бошлаб Ўзбекистон Республикасининг Биринчи Президенти Ислом Каримовнинг юксак ишончини қозониб, унинг яқин сафдоши ва маслакдоши сифатида самарали фаолият олиб бормоқда...\n2016 йил 8 сентябрь куни Ўзбекистон Республикаси Олий Мажлиси Қонунчилик палатаси ва Сенатининг қўшма мажлисида парламент палаталарининг қўшма қарорига мувофиқ Ўзбекистон Республикаси Президентининг вазифа ва ваколатларини бажариш вақтинча Ўзбекистон Республикаси Бош вазири Ш.М. Мирзиёев зиммасига юкланди".


Маҳр | HikmatNuri\nCategory Archives: Маҳр\nБу категорияда маҳр ҳақидаги фатволар билан танишасиз.\nҚабиламиз бир хил маҳрга келишишди …\nСавол: Бизнинг қабиламиз Саудия Арабистони Қироллигининг жанубида яшайди. Қабиламизда яқин кунларгача жаҳолат ва зулм ҳукмрон бўлиб, кўп тортишар ва жанжаллашар эдик. Ҳатто бир онадан туғилган ака–укалар бир–биридан узоқлашган ҳатто ҳайит кунлари ҳам бир–бирларининг хонадонларига киришмас эди. Лекин Аллоҳ таоло уларнинг фарзандларини ўзаро меҳру муҳаббат, ҳамкорлик ва эзгу ишларни қилишга ҳидоятлаб, барча уларга ижобат қилди. Ҳозир қабилдошлар бир ёқадан бош чиқариб, ўзаро маслаҳат билан иш қилмоқдалар. Ишлар табиий ўзанида юра бошлагач, бириларининг хонадонида тўпланишиб, айрим ҳаётий ишларни кўтардилар. Айтилган пайтда ҳозир бўлган кўпчилик, қуйидаги бандларга келишиб тарқалдилар:\nА) Маҳр бокира учун ўттиз минг риёл бўлиб, бева учун ундан кўра озроқ бўлади. Тўй оши эса эҳтиёжга кўра қилинсада, тўртта жонлиқдан ортиқ ҳайвон сўйилмайди.\nБ) Ўтган йиллар давомида ўлим сабабли мусибат тушган хонадонларда қилиб келинган ва ўтган–кетганни ҳам тўйдирилган одатлар бекор қилинади. Таъзия уч кун давом этади ва бу муддат давомида бирон жонлиқ бўғизланмайди. Уч кун ўтганидан кейин эса садақа берилиши мумкин.\nВ) Хайрия иона сандиғи уюштирилиб, ҳар бир давлат мулозими унга ҳар ойда эллик риёлдан пул ташлайди. Бу сандиқдан турли фалокатлар ортидан фойдаланилади. Масалан, бирон автоҳалокат рўй берса ва бунда шу қабиланинг одами ё беихтиёр иштирок этса ва жабрларган ё ўлса ёки яраланса фидя ўлароқ берилади. Агар сандиқдаги маблағ фидя учун етмаса, қабиланинг барча мансублари яна ўрталарида пул тўплаб берадилар. Аммо ўлган ёки жароҳат олган шу қабила мансуби бўлса, ишини ўзига топширилади: хоҳласа афв этади, хоҳласа фидяни олаверади. Агар қабила мансублари билан бошқа киши ўртасида жанжал бўлса ва унда қон тўкилиб, уни пулга бичилса, ўртани ислоҳ қилиб, жанжални тинчитилганидан сўнграгина сандиқ унинг ёрдамига келади.\nАгар жанжал қабиладошлар ўртасида бўлса, икки тараф бир–бирини афв этишади. Агар қабиладагиларнинг биронтасининг уйида ёнғин чиқса ўша ерда ҳозир бўлган қабиладошлар биродарига ёрдам беради ва сандиқ ионасидан кийим–кечак олиши учун ёрдам беради. Ҳурматли шайх, шу ерда битта савол туғилади: Бу ишлар ҳақидаги сизнинг фикрингиз нима? Аллоҳ таоло сизларга ҳайрли мукофтлар берсин, бизга тушунтириб беринглар.\nИлмий Тадқиқотлар ва Фатво Бериш Доимий Қўмитаси жавоб беради (Фатво № 11252):\nҲаққида фатво сўралган ва қабила аҳли келишган мазкур бандлар, тўғридир.\nМаҳрни дўстлар берса бўладими?\nСавол: Менинг дўстларим никоҳ харажатларимнинг кўп қисми учун пул беришмоқчи. Мен уйланиш учун мазкур пулларни олсам бўладими? Эслатиб ўтаман, уларнинг барчаси фарз намозларни вақтида ўқишсада, бамдод намозини кун чиққанидан кейин ўқишади. Мен уларга бир неча марта бу ишнинг хатарли эканини хотирлатган бўлсамда, улар эрта тура олмаётганларини баҳона қиладилар. Аслида, дунёвий ишларини ўз вақтида бажариш учун эрта тура оладилар. Мазкур маблағ улардан қарз эмас ҳиба бўлса, уни олиб уйлансам бўладими?\nИлмий Тадқиқотлар ва Фатво Бериш Доимий Қўмитаси жавоб беради (Фатво № 14044):\nСиз, фарз бўлган бамдод намозини ўз вақтида ўқишлари ҳамда унга уйғотадиган воситалардан фойдаланишлари зарурлигини уқтириб, дўстларингизга насиҳат қилишда давом этинг. Агар муҳтож бўлсангиз, улар қилаётган кўмакдан уйланиш харажатларини қоплашда фойдаланишингизнинг бирон зарари йўқ.\nМажбурий ионалардан уйланишда фойдаланиш\nСавол: Мен ёзги таътилда, Аллоҳнинг изни ва тавфиқи билан, уйланишга қарор қилдим. Қабиладошларимиз ўртасида ўтмишда тузилган шартнома бўлиб, унинг матни қуйидагичадир: «Қабиланинг барча мансублари шунга келишдилар: агар қабиладаги йигит уйланмоқчи бўлса уйланганлар тўйдан илгари беш юз риёл миқдорида иона берадилар. Ўз навбатида бу уйланаётган йигит ҳам, келажакда қабиладошларига бу ишда ҳамкор бўлади».\nБу модда қабилага мансуб уйланмоқчи бўлган барчага тегишлидир. Эслатиб ўтаман, мазкур пулни бераётган қабиладошларимнинг айримлари намоз ўқишга лоқайд, бомдод намозини масжидда жамоат билан ўқимайди, шариатга зид бўлган соқолларни қириб олиш, шимларни пойчасидан тушириб кийиш ва сигарет чекиш каби ишларни қиладилар. Бундан ташқари мазкур иона тўйхоналарни киралаш, дуф чалиб қўшиқ куйлайдиган отарчи хотинларни чорлаш (уларга 2 минг риёл берилади) ва бундан келиб чиқадиган мункар ишлар, масалан: куёвнинг қайлиғи билан хотин–қизлар турган саройга кириб келиши учун сарфланади. Саволим шундан иборат: уйланишим учун мазкур ионадан фойдалансам ва уни шаръан мубоҳ ишларга сарф этсам бўладими? Эслатиб ўтаман, мен у ионадан олдим ва келгусида шартномада кўрсатилганидек уйланмоқчи бўлган ва мен юқорида баён қилган куёвларга ёрдам бериш учун беш юз риёлдан бераман. Сизларча қабила мансублари иттифоқ қилишган мазкур шартнома амалда қолиши учун нима қилиш керак? Мен сизларнинг фатво ва ўгитларингизни тез кунда етиб келишини умид қилиб қоламан. Аллоҳ таоло сизларни тўғри йўлдан айирмасин ва оёқларингизни тойдирмасин.\nИлмий Тадқиқотлар ва Фатво Бериш Доимий Қўмитаси жавоб беради (Фатво № 14571):\nАгар ҳолат айтганингиздек бўлса, мазкур ҳамкорлик жоиз эмасдир. Бироқ биров ўз дўсти ёки қариндоши ёхуд бошқаларга мажбуриятсиз ва беминнат ёрдам қилмоқчи бўлса, бундай кўмаклашишнинг зарари йўқ.\nОта қизининг маҳридан олиши мумкинми?\nMay 11, 2011 Hikmat Nuri\tLeave a comment\nСавол: Ота ёки никоҳ ўқитилаётган пайтдаги валий қизнинг маҳридан олиши мумкинми?\nИлмий Тадқиқотлар ва Фатво Бериш Доимий Қўмитаси жавоб беради (Фатво № 3113–1):\nҚизнинг отаси ёки валийсининг, қизнинг розилиги билангина маҳридан олиш ҳаққи бор. Ота бошқа фарзандларига бермаслик шарти билан, қизига зарар бермайдиган даржада маҳридан олиши мумкин. Аммо никоҳ пайтида қизга валийлик ёки васийлик қилаётган одамнинг, агар қиз вояга етган бўлса, қизнинг маҳри ёки бошқа молларини қизнинг розилиги билангина ишлатиши лозим. Шунингдек отасидан бошқа валийлари ҳам, қизнинг маҳридан унинг ижозатисиз олишлари мумкин эмас.\nЎғирланган пулни маҳр қилиб бериш\nСавол: Бировни отаси уйлантирса ва маҳрнинг бир қисми ҳаром яъни ўғирланган бўлса, ўқилган никоҳ бекор бўладими? Эслатиб ўтишим керакки, маҳрни куёвнинг отаси берган.\nИлмий Тадқиқотлар ва Фатво Бериш Доимий Қўмитаси жавоб беради (Фатво № 9416–2):\nАгар ҳолат айтилганидек бўлса, ўқилган никоҳ раводир. Ўғирлаган ёки тортиб олган одам пулни ўз эгасига ёки унинг ворисига қайтариб бериши ва Аллоҳ таолога чин юракдан тавба қилиб, истиғфорлар айтиши фарздир. Шояд Аллоҳ таоло унинг тавбаларини қабул қилар.


Ўзбекистонда 7 май куни қандай об-ҳаво кутилаётгани маълум қилинди » Ўзбекистон янгиликлари – Zamin.uz\n, 18 2021, 08:26\n06 мая, 14:55 1 927 Ўзбекистон\n«Ўзгидромет» 7 май, жума куни кузатиладиган об-ҳаво маълумотини эълон қилди. Унга кўра:\nТошкент шаҳрида ҳаво ўзгариб туради, вақти-вақти билан ёмғир ёғади, момақалдироқ бўлиши мумкин. Шамол ғарбдан 7-12 метр/секунд тезликда эсади. Ҳарорат кечаси 13-15 даража, кундузи 26-28 даража бўлади.\nҚорақалпоғистон Республикаси ва Хоразм вилоятида ҳаво ўзгариб туради, баъзи жойларда қисқа муддатли ёмғир ёғади, момақалдироқ бўлиши мумкин. Шамол ғарбдан 7-12 метр/секунд тезликда эсади. Ҳарорат кечаси 17-22 даража, кундузи 28-33 даража бўлади.\nБухоро ва Навоий вилоятларида ҳаво ўзгариб туради, ёғингарчилик кутилмайди. Шамол ғарбдан 7-12 метр/секунд тезликда эсади. Ҳарорат кечаси 17-22 даража, кундузи 30-35 даража бўлади.\nТошкент, Самарқанд, Жиззах, Сирдарё вилоятларида ҳаво ўзгариб туради, баъзи жойларда қисқа муддатли ёмғир ёғади, момақалдироқ бўлиши мумкин. Шамол ғарбдан 7-12 метр/секунд тезликда эсади. Ҳарорат кечаси 12-17 даража, кундузи 22-30 даража бўлади.\nҚашқадарё ва Сурхондарё вилоятларида ҳаво ўзгариб туради, ёғингарчилик кутилмайди. Шамол ғарбдан 7-12 метр/секунд тезликда эсади. Ҳарорат кечаси 19-24 даража, кундузи 28-33 даража бўлади.\nАндижон, Наманган, Фарғона вилоятларида ҳаво ўзгариб туради, баъзи жойларда қисқа муддатли ёмғир ёғади, момақалдироқ бўлиши мумкин. Шамол ғарбдан 7-12 метр/секунд тезликда эсади. Ҳарорат кечаси 14-19 даража, кундузи 23-28 даража бўлади.\nРеспубликанинг тоғли ҳудудларида ҳаво ўзгариб туради, баъзи жойларда ёмғир ёғади, момақалдироқ бўлиши мумкин. Шамол ғарбдан 7-12 метр/секунд тезликда эсади. Ҳарорат кечаси 7-12 даража, кундузи 15-20 даража бўлади.\nЎзбекистонда дам олиш куни ҳаво ҳарорати пасайиши кутилмоқда 09 апр, 17:43


Ўмирзақ ШЎКЕЕВ: полиэтилен маҳсулотларини ишлаб чиқаришга эътибор қаратишимиз лозим\nТуркистон вилоятининг ҳокими Ўмирзақ Шўкеев Жетисай туманига махсус хизмат сафари билан бориб, деҳқон хўжаликларида амалга оширилаётган ишлар билан танишди. Даставвал минтақа раҳбари Ш. Дилдабеков қишлоқ округи, Сирабат қишлоғидаги Хамит Турсунбековнинг “Интимақ – 10” деҳқон хўжалигига ташриф буюрди. Хўжалик бу йил 3 гектар ерга баҳорги эртапишар карам экса, 5 гектарга полиз экинларини экишни мўлжалламоқда. Карам апрель ойи ўрталарида илк ҳосилини бера бошлайди. Бу ердаги маҳсулотлар асосан Россияга жўнатилади. Айтиб ўтиш жоиз, бу йил Жетисай туманида 1200 гектарга яқин майдонга баҳорги эртапишар карам кўчати ўтқазилган. Хўжаликнинг фаолияти билан танишган Ўмирзақ Естайули деҳқонларга фойдали кўрсатма ва маслаҳатлар берди.\n– Умуман, Жетисай туманида эрта баҳордан кўчатлар экиш анъанаси қадимдан мавжуд. Бу ишга эътиборни кучайтириш зарур. Чунки, эртанги сабзавотнинг даромади иссиқхонаданда фойдали бўлиши мумкин. Шунингдек, эрта экиладиган сабзавотга керакли полиэтилен маҳсулотларини қайта ишлаб чиқаришни йўлга қўйишимиз керак, – деди Ўмирзақ Естайули.\nМинтақа раҳбари сўнг Ж. Ералиев қишлоқ округидаги “Нурали жол” деҳқон хўжалигининг экин майдонларидаги агротехник тадбирлар билан танишиб, кам харажат билан ҳосилдорликни ошириш, замонавий технологияларнинг афзалликларига урғу бериб, аграр соҳани давлат қўллаб-қувватлашини айтди.\nВилоят раҳбарининг эътиборидан Ж. Ералиев қишлоқ округидаги “Кернеулимитед” МЧБнинг К-30 каналидаги бетонлаш ишлари ҳам четда қолгани йўқ.\nМинтақа раҳбари канал қурилишини тезлатиб, тезроқ фойдаланишга топшириш зарурлигини уқтирди.\nЛойиҳа буюртмачиси – “ҚазСушар” республика давлат корхонаси. Унинг умумий қиймати – 6078225,1 минг тенгени ташкил этади. Бугунги кунда унинг 3342085,8 минг тенгеси ўзлаштирилганди. 2012 йили бошланган иншоот қурилиши 2020 йили тугатилади.\nТуркистон вилояти ҳокимининг матбуот хизмати., 2019-04-01, 13:31 228\nПАХТАНИНГ ТОННАСИ – 150 МИНГ ТЕНГЕ 68\n340 минг тонналик хирмон уйилади 81\nҒурур уйғотади ҳар бир гўшаси 56\nТуман юз фоиз таъминланади 86\nПахта терими бошланди 96\nСайрамда кўламдор ишлар авжида 151\nТуманларда иш қизғин 104\nКЕЛЕСГА САФАР 41


Қайд этилишича, 2020 йилнинг март ойидан бошлаб Россия, Қозоғистон ва Беларусда Chevrolet бренди остида тақдим этиладиган дастлабки моделлар Spark, Nexia ва Cobalt бўлади. Chevrolet брендидан ташқи бозорларда фойдаланиш ҳуқуқи UzAuto Motors компаниясига автомобилларнинг юқори сифати жаҳон автосаноати етакчиларидан бири — General Motors компанияси томонидан белгиланган стандартларга тўлиқ жавоб берганлиги учун берилди.\nҚабул қилинган қарор UzAuto Motorsга Chevrolet жаҳон брендининг тўлиқ қувватидан Ўзбекистон Республикаси ички бозоридаги каби экспорт бозорларида ҳам самарали сотувни ошириш имконини яратади. UzAuto Motors компанияси Ўзбекистонда ишлаб чиқарилган Chevrolet моделларининг Россия, Қозоғистон ва Беларусда дистрибюциясини ўзи бошқаради. Дилерлик тармоғи мавжуд Дженерал Моторс Россия дилерлари, Ravon дилерларининг бир қисми ва Chevrolet ваколатли сервис марказлари асосида, уларнинг географик жойлашуви ва Chevrolet бренди стандартларига мувофиқлик даражасини ҳисобга олган ҳолда яратилган.